پەتای جیھانیی کۆڤید-١٩ لە فینلەندا - ویکیپیدیا، ئینسایکڵۆپیدیای ئازاد\nپەتای جیهانیی کۆڤید-١٩ لە وڵاتی فینلەندا بەشێکە لە پەتای جیهانیی نەخۆشی ڤایرۆسی کۆرۆنای ٢٠١٩ (COVID-19) کە هۆکارەکەی نەخۆشی سەختی کۆئەندامی هەناسەی ڤایرۆسی کۆرۆنا ٢ (SARS-CoV-2). لە ڕێکەوتی٢٩ی کانوونی دووەم دا یەکەمین باری تووشبوون لە فینلەندا پشتڕاست کرایەوە کە پشکنینی گەشتیارێکی چینی بۆ ڤایرۆسەکە ئەرێنی دەرچوو.\nلە ٢٧ی کانوونی دووەم دا دوابەدوای دیاردەکانی بڵابوونەوەی ڤایرۆسەکە لە وڵاتی چین، وەزارەتی کاروباری دەرەوە هۆشداری دا بە هاوڵاتیان بۆ دوورکەوتنەوە لە ئەنجامدانی گەشتی ناپێویست بۆ پارێزگای هوبێی وڵاتی چین. بۆ رۆژی دواتر هێڵی ئاسمانی نەرویجی (فین ئەیر - Finnair ) هەستا بە هەڵپەساردنی گەشتە هەفتانەکانی بۆ (نانجینگ و بێجینگ) هەتا کۆتای مانگی ئازار.\n١ کانوونی دووەمی ٢٠٢٠\n٢ شوباتی ٢٠٢٠\n٣ ئازاری ٢٠٢٠\n٤ وەڵام و کاردانەوەکانی حکومەت\nلە ٢٩ی کانوونی دووەم دا، یەکەمین باری تووشبوون بە نەخۆشی ڤایرۆسی کۆرۆنای ٢٠١٩ (کۆڤید-١٩) لە فینلەندا پشتڕاست کرایەوە کە ئافرەتێكی ٣٢ ساڵانی چینی بوو لە گوندی ئیڤالۆ هانای بۆ هاوکاری تەندروستی بردبوو وە پشکنینەکەی ئەرێنی دەرچووبوو. ئافرەتەکە لە شاری رۆڤانیێمی لە (نەخۆشخانەی ناوەندی لاپلاند) خرایە ژێر کەرەنتین دوای چاکبوونەوە و پشکنینی نەرێنی ڤایرۆسەکە ئافرەتەکە لە ڕێکەوتی ٥ی شوبات دا لەنەخۆشخانە هێنرایەدەرەوە.\nلە ٣٠ی کانوونی دووەم دا، بەرپرسانی فەرمی تەندروستی دەیانخەمڵاند کە دەکرێت زیاد لە ٢٤ کەس بەرکەوتەیان لەگەڵ ڤایرۆسەکەدا هەبێت.\nلە ٥ی شوبات دا، سێ لە تاکەکەسە گومانلێکراوەکان وڵاتەکەیان بەجێهێشوو، ١٤ کەسیان هێشتا لەناو وڵات دا بوون و ٢١ کەسیان لەژێر کەرەنتین دا بوون و چاوەڕوان دەکرا دوای ماوەیەکی کەم لە نەخۆشخانە ببرێنە دەرەوە.\nلە ڕێکەوتی ٢٦ی شوبات دا، بەرپرسانی فەرمی تەندروستی دووەمین باری تووشبوونیان پشتڕاست کردەوە. ئافرەتێکی فینلەندی بوو کە گەستی کردبوو بۆ شاری میلان لە ئیتاڵیا و دواتر لە ٢٢ی شوبات دا گەڕابۆوە فینلەندا و پشکنینەکەی لە (نەخۆشخانەی ناوەندی زانکۆی هێلسنکی ) ئەرێنی دەرچووبوو.\nلە ڕێکەوتی ١٦ی ئازاردا، حکومەت ڕایگەیاند کە بڕیاردراوە بە دەرکردنی نووسراوێكی فەرمی لەسەر جێبەجێکردنی (یاسای دەسەڵاتەکانی باری لەناکاو) و دوای پەسەندکردنی نووسراوەکە لەلایەن پەرلەمانەوە ڕێکارەکان هەتا ١٣ی نیسان کاریان پێدەکرا بەڵام دواتر تا ١٣ مایس درێژکرایەوە.\nداخستنی سەرجەم قوتابخانە جگە لە خوێندنە سەرەتاییەکان.\nداخستنی زۆرینەی ناوەندەکانی لەلایەن حکومەتەوە بەرێوەدەبرێت، وەك شانۆکان، کتێبخانەکان و مۆزەخانەکان.\nکەسانی هەستیار بەدەر دەبن لە (یاسای کاتژمێرەکانی کارکردن) و (یاسای پشووە ساڵانەکان) لە هەردوو کەرتە گشتی و تایبەتییەکان دا.\nڕێگەپێدراو نییە لە ١٠ کەس زیاتر بەژدابن لە کۆبوونەوە گشتییەکان دا و هەروەها باشترە خەڵکانی تەمەن سەرو ٧٠ ساڵ دوورکەونەوە لە بەرکەوتەی مرۆڤەکانی دیکە.\nبڕی توانای کۆمەڵایەتی و خزمەتی تەندروستی لە هەردوو کەرتی گشتی و تایبەت دا زیاد دەکرێت و چالاکییە ناهەستیارەکان کەم دەکرێنەوە.\nهاوڵاتیانی فینلەندنی یان کەسانی خاوەن مۆڵەت (مۆڵەتی نیشنگە) دوای گەڕانەوەیان بۆ فینلەندا دەخرێنە ژێر کەرەنتین بۆ ماوەی دوو هەفتە.\nوەڵام و کاردانەوەکانی حکومەت[دەستکاری]\nلە ١٦ی ئازاردا حکومەتی فینلەندی بە هەماهەنگی لەگەڵ سەرۆکی وڵات هەستان بە ڕاگەیاندنی باری لەناکاو. کۆمەڵێك ڕێکار هاتنە دانان بەمەبەستی هێواشکردنەوەی خێرای بڵاوبوونەوەی ڤایرۆسەکە و ئەم بڕیارە جێبەجێ دەکرا بەپێی (یاسای دەسەڵاتەکانی باری لەناکاو ٢٥٥٢/٢٠١١ ) و (یاسای نەخۆشییە گواستراوەکان ١٢٢٧/٢٠١٦) و چەند یاسایەکی دیکە. ڕێکارەکان بریتیی بوون لەمانە: داخستنی قوتابخانەکان، داخستنی زۆربەی ناوەندە گشتییەکانی حکومەت بەڕێوەی دەبردن، سنووردارکردنی کۆبوونەوەی گشتی و داخستنی سنوورەکانی وڵاتەکە. ڕێکارەکان دانرابوون هەتا ڕێکەوتی ١٣ی نیسان بەردەوام بن بەڵام لە کۆتای مانگی ئازاردا هەتا ١٣ی مایس درێژکرانەوە.\nلە ڕێكەوتی ٢٠ی ئازاردس حکومەت هەڵمەتێكی پاڵپشتی ١٥ ملیار یۆرۆیی ڕاگەیاند بۆ یارمەتیدانی ئەو کار و کەسانەی زیانیان بەرکەوتووە لەئەنجامی خاوبوونەوەی چالاکی ئابووری.\nلە ٢٥ی ئازاردا، حکومەت هەستا بە سنووردارکردنی هاتووچۆ لەنێوان ناوچەی ئوسیما و ناوچەکانی دیکەی فینلەندا بەڵام سەرەڕای ئەم رێکارە خەڵکی دەیانتوانی لەنێوان ناوچە و پارێزگاکان دا هاتووچۆ بکەن بەهۆی داواکاری کار یان کاری کەسی لەناکاو و زۆر پێویستی. لە ١٥ی نیسان دا ڕێکارەکانی سنووردارکردن لەنێوان ئوسیما و ناوچەکانی تردا هەڵگیرا و هاتووچۆ ئاسایی کرایەوە.\n^ Haven, Anu (March 2020). "Serological and molecular findings during SARS-CoV-2 infection: the first case study in Finland, January to February 2020". Eurosurveillance. 25 (11): 2000266. doi:10.2807/1560-7917.ES.2020.25.11.2000266. PMC 7096774 Check |pmc= value (help). PMID 32209163 – via PMC.\nوەرگیراو لە «https://ckb.wikipedia.org/w/index.php?title=پەتای_جیھانیی_کۆڤید-١٩_لە_فینلەندا&oldid=750796»


دۆخی ئاڵۆزی کوردستان، ئێران، ناوچەکە و هاوسەنگیی هێز\nوتووێژی ئاسۆی رۆژهەڵات لەگەڵ هاوڕێ جەماڵ ئەحمەدی، ئەندامی كومیتەی ناوەندیی كۆمەڵە\nسازدانی: ئاسۆی ڕۆژهەڵات\nئاسۆی ڕۆژهەڵات: جگە لە ڕوانگە ئەمنیەتییەكەی كۆماریی ئیسلامیی ئێران بۆ سنوورەكانی كوردستان، پێتان وایە هۆكارەكانی تری داخستنی ئەو سنوورانە بۆچی دەگەڕێتەوە، بە تاێبەت بەسەر بازارییەكان و كاسبكاراندا؟\nجەماڵ ئەحمەدی: هەروەها كە ئاگادارن لە لایەن ڕژیمەوە هەموو نەورۆزەكان بە درووشمێكەوە ساڵی نوێ دەس پێدەكەن. ئەم ساڵ لەژێر ناویی درووشمی پاڵپشتی كردن لە بەرهەمە ناوخۆییەكان لە لایەن عەلی خامنەییەوە ناوزەد كراوە و لەژێر بەرچاوڕوونی و ستراتێژیی خودی ڕژیمەوە هەوڵیان ئەوەیە بۆ ئەوەی پێش بگرن بە هاوردەكردنی كاڵاكانی دەرەوە بۆیە سیاسەتی داخستنی سنوورەكانیان پێڕەو كردوە. هەموان دەزانن بە هۆی گەمارۆ ئابووریەكانی وڵاتانی زلهێزەوە، بەشێكی زۆر لە كارگە و كارخانەكانی ناوخۆی ئێران داخران و لە پێناو زیندووكردنەوەی ناوەندەكانی بەرهەمهێنان و گرینگیدان بە ئابووریی شكست خواردوی ناوخۆ، هەوڵیان ئەوەیە كە پێش بە هاوردنی كاڵای قاچاخ بگرن. هەروا كە خۆشتان لە پرسیارەكەدا ئاماژەتان پێداوه ڕوانگەی ئەمنیەتی هەمیشە گورزێكی كاریگەر بووە بەسەر ژیانی سیاسی و كۆمەڵایەتی و ئابووریی كۆمەڵانی خەڵكی كوردستانەوە.\nلە ماوەی مانگەكانی ڕابردوودا بەرپرسانی سیاسی و ئەمنیەتیی ڕژیم لە كوردستان، لە میدیاكانی خۆیانەوە هەواڵی ناڕاست و چەواشەكارانە كە گوایە حیزبەكانی كوردستان چەك و چۆڵ لە ڕێگای سنوورەكانەوە دەنێرنەوە بۆ ناوخۆ، چەندین جار هەواڵی لەم چەشنەیان بڵاو كردوەتەوە بۆ ئەوەی ڕێگا خۆشكەر بێت بۆ داخستنی سنوورەكان. ئامانجێكی دیكەی ڕژیم لەم پڕۆسەیە ڕێگا خۆش كردنە بۆ بەسیجگیری كە ڕژیم سیاسەتی ئەوەیە شەڕی كورد بە كورد بكات لە كوردستان. لە كوردستان و ئێران بە گشتی بێكاری و هەژارییەكی لە ڕادەبەدەر باڵی كێشاوە بەسەر كۆمەڵانی خەڵكدا. ئەم بێكاریی و نەبوونی بازاڕە تەنیا كاریگەریی لەسەر چینی خوارەوەی كۆمەڵگا نەبووە بەڵكوو توێژی بازاڕی و تاجرانیشی گرتووەتەوە، بەم هویەوە سەرمایەی ئەوانیشی تووشی داڕمان و گرفت كردووە. هەروا كە ئاماژەكان بەرەو ئەوە دەچن كە لە ئەگەری هاتنەدەری ئامریكا لە بەرجام و دەستپێكردنی چالاكییە ئەتۆمییەكان، كە جەواد زەریف ئاماژەی پێكرد، گەمارۆكانی سەر ڕژیم چڕتر دەبنەوە. لە ئەگەری بەردەوامیی گەمارۆكان خودی ڕژیم ناچار دەبێت سنوورەكان بكاتەوە و كەڵكیان لێ وەرگرێت. لە بیرمان نەچێت پێش واژوو كردنی بەرجام ڕژیم زۆرترین كەڵكی لە سنوورەكان بۆ هاورده كردنی پێداویستەكانی خۆی وەردەگرت.\nئاسۆی ڕۆژهەڵات: ماویەكە بەشێكی زۆری شارەكانی كوردستان لەوانە مەریوان، سەقز، بانە، سەردەشت، و ....بە تایبەت بازاڕییەكانی ئەو شارانە، دووكان و شوێنی كار و مەعیشەتیان داخستووە بۆ ئەوەی لەم ڕێگەوە ناڕەزایەتیی خۆیان بە بڕیاری داخستنی سنوورەكان دەرببڕن و بەرەنگاری ئەم بڕیارە ببنەوە. ڕای ئێوە چییە سەبارەت بەم پرسە؟\nجەماڵ ئەحمەدی: خەڵكی كوردستان هەمیشە هەوڵیان داوە لە هەموو میكانیزمەكانی خەبات بۆ بە دەست هێنانی ماف و داخوازییەكانیان كەڵك وەر بگرن. ناڕەزایەتی دەربرێن و خەبات بە شێوەی مەدەنیانه لەمێژ ساڵە وەكوو چەكێكی بەهێز لە دژی ڕژیم بەكار هاتووە كە مێژوەكەی هەڵدەگەڕێتەوە بۆ سەرەتاكانی هاتنە سەركاری كۆماری ئیسلامی. خەڵكی وەزاڵە هاتوو لە پێناو پڕ كردنەوەی سفرەی بەتاڵی بنەماڵەكانیان هەوڵی خۆیان دەدەن. بەڵام سەرەڕای مانگرتنی چەن ڕۆژە، هێشتا ڕژیم وڵامی بە داخوازیەكانیان نەداوەتەوە. ئەوەی گرنگە ئاماژەی پێ بكرێت یەكگرتوویی و هاو دەنگیی كۆمەڵانی خەڵكە كە ترسیان لە ڕژیم شكاوە، بە ڕاشكاوانە باس لە ماف و داخوازییەكانی خۆیان دەكەن. ئیبتكاراتی نوێی وەك "ڕاخستنی سفرەی بەتاڵ" لە شەقام و كۆڵانەكان و كۆبوونەوە لە دەوری بە نیشانەی ناڕەزایەتی دەربڕین بە داخستنی سنوورەكان و زیادكردنی گومركی كاڵاكان بە شێوازی مەدەنییانە چین و توێژە جیاوازەكان، كۆڕ و كۆبوونەوەی بەرینیان بەڕێوە برد.\nئاسۆی ڕۆژهەڵات: بەپێی وێنە و فیلمی ئەو ناڕەزاێەتیانەی كە لە میدیاكان و تۆڕە كۆمەڵایەتییەكاندا بڵاو بوونەتەوە و هەمووان دەتوانن بیبینن، خەڵكی دەرگیر لەگەڵ پرسی داخستنی سنوورەكان، یان باشترە بڵێین بازاڕیانی ئەو شارانە، زۆر تووڕە و بێتاقەتن؟ ڕای ئێوە چییە سەبارەت بەم تووڕەیی و بێتاقەتییەی خەڵك؟\nجەماڵ ئەحمەدی: زۆربوونی ڕێژەی بێكاری، گرانی و نەبوونی هەلی كار تەنگی بە كۆمەڵانی خەڵك هەڵ چنیوە، گوشارێكی زۆر كەوتۆەتە سەر بنەماڵەكان، بە تاێبەت چینه كەم داهاتەكان. زۆر بوونی ڕێژەی گەندەڵیی ئابووری لە ناو سیستمی حاكمیەت و دەست و پێوندەكانی ڕژیم و چوونە سەرەوەی نرخی دراوە خارجێەكان كە ئەمەش كاریگەری زۆری بوە لەسەر ژیان و گوزەرانی خەڵك و هەروەها كاریگەریی هەبووە لەسەر بارودۆخی تاكی كۆمەڵگا لە ڕووی دەروونی و كۆمەڵایەتی و باقیی ڕەهەندەكانی ژیانی ڕۆژانەی خەڵك. هاتنە خوارەوەی قودرەتی كڕین، چوونە سەرەوەی ڕێژەی تەڵاق، چوونەسەرەوەی ڕێژەی لادانە كۆمەڵایەتییەكان، خۆ كوژی و خۆ سووتاندن، نا عادڵانە دابەش كردنی سروەت و سامانە نەتەوەییەكان. هەموو ئەمانە لە پاڵ بەڕێوەبەریی لاوازی بەڕێوەبەران و چۆنییەتیی مامەڵە كردنی بەرپرسان لەگەڵ خەڵك كۆی ئەمانە بوونەتە هۆكاری هەرچی زیاتر بوونی ڕق و تووڕە بوونی كۆمەڵانی خەڵك. ئەم ڕق و كینە پەنگخواردوەی خەڵك تا دێت زیاتر دەبێت و ڕژیمیش توانای چارەسەر كردنی ئەو كێشانەی بە هیچ شێوەیەك نەماوە. لە ڕۆژەكانی ڕابردوودا سەعیدی جەلیلی، وەك نوێنەری ڕێبەر سەردانی كوردستانی كرد بۆ چارەسەر كردنی كێشەكان بەڵام خەڵكی شارە جیاوازەكان چاو نەترسانه بەرامبەری وەستانەوە و نیشان درا كێشەكان لەوە قووڵترن كە ڕژیم بتوانێت بە ناردنی نوێنەرێك چارەسەری بكات.\nئاسۆی ڕۆژهەڵات: پێتان وایە لەم بارودۆخە قەیراناوییە هەنووكەییەی ئێراندا بە تایبەت لە ڕووی ئابوورییەوە، دام و دەزگا پێوەندیدارەكانی كۆماری ئیسلامیی ئێران دەتوانن وڵام بدەنەوە بە خواست و ویستی خەڵك و بازاڕیانی ئەو شارانە؟\nجەماڵ ئەحمەدی: بزووتنەوەی بەفرانباری ٩٦ چەندین پەیامی جیاوازی تێدا بوو كە گرینگترینیان خواستە ئابوورییەكان و پرسی بژێویی ژیانی خەڵك بوو، خەڵك بە درووشمی نان ژیان ئازادی و نان كار ئازادی، تەعبیریان لە خواستەكانی خۆیان دەكرد. ئەمە نیشانەی ئەوەیە كە ڕژیم بە درێژایی ٣٩ ساڵی ڕابردووی خۆی نەیتوانیوە كێشە ئابووری و چینایەتییەكانی خەڵك چارەسەر بكات. ئابووریی داڕووخاو، گەندەڵیی ماڵی و سیاسی، وەدواكەوتنی حەقدەستی كرێكاران و مووچەی بەشێك لە كارمەندان، مامۆستایان و ناوەندەكانی كاری تایبەت بە ئۆرگان و ناوەندە حكوومیەكان، سیاسەتی دەرەكیی ڕژیم و تێچووی ئابووری و سیاسیی دەستتێوەردانەكانی لە ناوچەكه، بەتایبەت لە سوریە، عێراق، یەمەن، لۆبنان و فەلەستین قورسایی خستووەتە سەر ئابووریی داڕماوی ئێران و وای كردووە كە دەسەڵات چیتر ناتوانێت كێشە ناوخۆییەكانی چارەسەر بكات. باشتر كردنی بارودۆخ و گوزەرانی خەڵكی وەزاڵەهاتوو ڕێكاری نەماوە و ئاسۆی دەسەڵاتی كۆماری ئیسلامی ئاماژەیەك لە گۆڕانكاری بەرەوە باشتر بوونی لێ بەدی ناكرێت. لەم سیستمە ئابووری و سیاسییەدا كە تا هاتووە بۆشایی نێوان چین و توێژی كەم داهات و دەوڵەماندان و ڕانتخۆرانی حكوومەتی زیادی كردووە، چاوەڕوان دەكرا لانیكەم سەعید جەلیلی نوێنەری خامنەیی لە شۆرای باڵای ئاسایشی نەتەوەیی لە سەردانەكەیدا بۆ كوردستان، باسێك لە چارەسەر كردنی كێشەی توێژی كەم داهات بكات، بەڵام نەك باسی ئەوەی نەكرد بەڵكوو بە تیشك خستنەسەر سیاسەتی دەرەكیی ڕژیم، گۆڕانكارییە ناوچەیی و نێودەوڵەتییەكان، تێكۆشا كە سەرەنجی خەڵك بۆلای قسەكانی خامنەیی بۆ پشتیوانی لە بەرهەمە ناوخۆییەكان و داخستنی سنوورەكان ڕاكێشێت كە هەڵبەت لەوەشدا سەركەوتوو نەبوو.\nئەمە لە كاتێكدایە كە زیاتر لە ٢٠ ئێسكلە و ناوەندی هاوردەی شت و مەك لە بەندەرەكانی باكوور و باشووری ئێران بێ شناسنامەن و دوورن لە هەرچەشنە تەعرەفەیەكی گومركی و هیچ ماڵیاتێكیش لەو ڕێگایەوە ناچێته خەزانەی گشتییەوە. لە بیرمان نەچێت چەند ساڵ بەر لەمە مەحموودی ئەحمەدی نژاد، لە كاتی سەرۆك كۆماریدا دەستەواژەی "بەرادەرانی قاچاخچی خودمان"ی بە كار هێنا، كە بە ئاشكرا مەبەستی لە سنووره نافەرمی و دەسكردەكان بوو كە سپای پاسدران كەڵكیان لێ وەردەگرێت و تەنانەت دەوڵەتی ئێرانیش لێی ئاگادار نییه.\nئاسۆی ڕۆژهەڵات: وەزیفە یان ئەركەكانی كۆمەڵە چییە بەرامبەر بەم پرسە؟ بە مانایەكی دیكە، كۆمەڵە چەندە دەتوانێت دەستی هەبێت لە سەر خستنی خواست و داواكاریی بەر حەقی ئەو خەڵكە بەرامبەر بە داخستنی سنوورەكان لەلایەن كۆماریی ئیسلامیی ئێرانەوە؟\nجەماڵ ئەحمەدی: كۆمەڵە هەر لەسەرەتای دامەزراندنیەوە تا دەگاتە ئەمڕۆ لەو بارەوە خاوەن ڕوانگەی خۆی و ستراتێژ و تاكتیكی تایبەت بەخۆی بووە. پاڵپشتی و هاندانی جەماوەر بۆ چارەسەر كردنی پرسە ئابووری و چینایەتییەكان وەك ئەسڵ و بنەمایەكی فكری و سیاسی پێڕەو كردووە و لەمەودواش ئەم ئەسڵە تا گەیشتن بە ئامانجە دیاریكراوەكان كە پیادەكردنی عەداڵەتی هەمە لایەنەی ئابووری، سیاسی و كۆمەڵایەتییە، درێژەی دەبێت و كۆمەڵه ئەوه وەك ئەسڵ و كۆڵەكەیەكی فكریی خۆی دەبینێت و بەردەوام بۆی تێدەكۆشێت. پێكهێنانی یەكێتیی جوتیاران، یەكێتیی كرێكاران، یەكێتیی بێكاران، یەكێتیی ژنان و شووراكان كە لە مەریوانەوە دەستی پێكرد و باقیی شارەكانی دیكەی كوردستانی گرتەوە، شاهێدن بۆ سەلماندنی ئەم ڕاستیانە كە ئەمانە هەم لە بەرنامە و هەم بە كردەوەش كۆمەڵە پەرەپێدەری بووە و بۆی تێكۆشاوە. بۆ كۆمەڵانی خەڵكی كوردستان ئەم سیاسەتانه ئاشنان و بۆ زۆربەی خەڵك كۆمەڵه بەو سیاسەتانەوە دەناسرێتەوە.\nلە ماوەی ساڵانی ڕابردوودا زۆربەی مانگرتنەكانی تایبەت بە پرسە چینایەتییەكان لەلایەن كۆمەڵەوە كاریان بۆ كراوە و لە ڕاستیدا كۆمەڵە هاندەر و بزوێنەری سەرەكیی جموجۆڵه كرێكاریەكان بووه. كۆمەڵه هەموو كات پێیوابووە كە چالاكان و فەعالینی ناوخۆی كوردستان دەوری كاریگەریان هەیە و دەتوان خزمەتی گەورە بە كۆمەڵگای كوردستان بكەن و لەو باوەڕەدایە پێویستە زیاتر لە جاران بە چاوێكی هەستیار، گرینگ و پڕبایەخترەوە بڕواننە كێشە ئابوورییەكان و هەوڵ بۆ ناساندن و دەستەبەر كردنی مافی كرێكاران و زەحمەتكێشان و كێشەی كۆڵبەران بدەن، پاڵپشتییان بكەن و ڕێكخەر و یارمەتیدەریان بن. دیارە ئەم مانگرتنانە لە ماوەی حەوتووی ڕابردووەدا خواستی سەرەكیان ئابووری و مەعیشەتی و بژێویی ژیانی خەڵك بووە، لە كوردستان زیاتر لە ٧٠ هەزار كەس تەنیا كۆڵبەرمان هەیە لە شارە سنوورییەكان، ئەوە سەرەڕی ئەوەی لە باقیی شارەكانی دیكە حەشیمەتی سەدان هەزار كەسی و میلیۆنیی بێكارمان هەیە كە سفرەی ماڵیان وەك سفرەی بەتاڵی سەرشەقامەكان خاڵیە و ناتوانن بە باشی دابینكەری ژیانیان بن. ئەمە خواستێكی سینفی و ئابوورییە نەك خواستی سیاسی، بەڵام ڕژیم هەرچەشنە خواستێكی كۆمەڵانی خەڵك تێكەڵ بە سیاسەت و پرسە سیاسییەكان دەكات و ئامانجیشی ئەوەیە كە دەستی ئاوەڵا بێت بۆ سەركووتی هەمە لایەنەی ئەم مانگرتنانە لە شارەكانی كوردستان.\nتا ئەو جێیەی دەگەڕێتەوە سەردەمی هەنووكه، كۆمەڵە وەك ستراتێژی خۆی هەم پرسە چینایەتییەكان و هەم پرسە نەتەوەییەكان هاوتەریب بۆ گەیشتن بە ئامانجە دیاریكراوەكانی گەلی كورد بەرەو پێش دەبات و پرسی كۆڵبەران و كاسبكارانی سەرسنوور هەمیشە یەكێك لەو پرسانە بووە كە بە گرینگییەوە سەیری كراوە و تەنانەت وەك یەكێك لە باسەكانی كۆنگرەی پازدەهەم سیاسەتی كۆمەڵه لە هەمەبەر كۆلبەران پەسەند كرا. لە قاودانی سیاسەتەكانی ڕژیم لەمەڕ كوشتنی كۆڵبەران، نەبوونی دەرفەتی یەكسانی هەلی كار بۆ خەڵكی كوردستان و هەڵاواردنی هەمە لایەنە و پەراوێز خستنی كوردستان لە هەموو ڕوویەكەوە لە ڕابردوو و هەنووكەشدا و بۆ داهاتوویش هەوڵەكانی خۆمان زیاتر وەگەڕ دەخەین بۆ پشتیوانی لە مانگرتنەكانی شارەكانی كوردستان.\nئه‌م بابه‌ته 2837 جار خوێنراوه‌ته‌وه\nهاوڕێ عەبدوڵڵا ئازەربار؛ بزووتنەوەی ئەمجارەی خەڵکی ئێران، بزووتنەوەیەکی دەسکەرەوەیە.


ڕاگەیاندنی ووتەبێژی یەکێتی کۆمۆنیستەکان لەعێراق سەبارەت بە رەوشی ئەمڕۆی پارێزگای کەرکوک\nڕاگەیاندنی ووتەبێژی یەکێتی کۆمۆنیستەکان لەعێراق\nسەبارەت بە رەوشی ئەمڕۆی پارێزگای کەرکوک\nهەر وەک چاوەڕوان دەکرا، بەرەبەیانی ئەمڕۆ کێشەی هێزەکانی پێشمەرگەی هەرێمی کوردستان و سوپای عێراق و هێزەکانی حەشدی شەعبی لەسەر پارێزگای کەرکوک و بیرە نەوتەکان و بەڕێوەبردن و ئیدارەی ئەو شارە یەکلاکرایەوە و سەرەڕای چەند توندوتیژی لێرەو لەوێ، کە تائێستاش بەردەوامە، زۆربەی شوێنە جێ مەبەستەکان بەبێ تەقە چۆڵکران.. هاوکات لەترسی سەرهەڵدان و پەرەسەندنی توندوتیژی و پەلاماردانی ناڕەوای هێزە چەکدارەکان و هێزەکانی حەشدی شەعبی و لەژێر کاریگەری میدیاکانی پارتی دیموکراتی کوردستان و تۆقاندنی خەڵکدا بەشێکی بەرچاو لە دانیشتوانی کورد ئەو شارەیان چۆڵکرد و روویان لە هەولێر و سلێمانی کردووە، بەشێکی زۆری تریش لەسەر ماڵ و حاڵی خۆیان ماونەتەوە و بۆ بەرگری لەخۆیان لێرەو لەوێ هاوکاری یەکتر دەکەن و هێز گرێدەدەن.\nهەڵبەت ئەم ڕووداوە لە کاتێکدایە کە هێزە دەسەڵاتدارەکانی هەرێمی کوردستان، بەتایبەتی پارتی دیموکرات، لە بەڕێوەبردن و ئیدارەی دیموکراتی هەرێم و ئیدارە و بەڕێوەبردنی کەرکوک و خودی پڕۆژەی ریفراندۆمدا شکستیان خواردووە، ئێستاش ناچاربوونیان بۆ تەسلیمکردنەوەی کەرکوک و ڕازیبوونی بێ مەرج بەداواکاریەکان و ڕێککەوتنەکانی عێراق و ئێران و تورکیا لەخەڵک دەشارنەوە و ئەم ئابڕووچوونەیان بە سیناریۆی هەڵهاتن و یەکتر تاوانبار کردن پەردەپۆشدەکەن، وە هاوکات هەر لایەک خۆی بۆ دانوستان و گفتوگۆی ژێر بەژێر لەگەڵ ناوەند و ووڵاتانی ناوچەکەدا ئامادە بکات.\nبێگومان قوربانی ئەم ڕێککەوتن و بەندو بەستە ژێر بەژێر و سیناریۆیانەی دەسەڵاتداران هەرێم و بەغداد خەڵکی کوردستانە بە گشتی و دانیشتوانی کوردی ناوچە جێناکۆکانە بەتایبەتی. هەر بۆیە کاتی ئەوەیە هاوڵاتیانی کەرکوک بەکورد و عەرەب و کەمە نەتەوەکانی ترەوە لەمبارەیەوە هۆشیار بن و دان بەخۆدابگرن و نەبن بەشەڕ و سوتماکی هێزە کۆنەپەرستەکان لەسەر دەسەڵات و چاڵە نەوتەکان، بەرگری لەخۆیان و لەماڵ و حاڵی یەکتر بکەن و هێزی بەرگری هاوبەشیان هەبێت. بەتایبەتی کوردەکانی کەرکوک لەم بوارەدا دەبێ دەستپێشکەربن و پێکەوە دەسکەوتەکانی خۆیان بپارێزن و ئەرکی پێشمەرگە و سوپای عێراقیشە کە ئەمنیەت و سەلامەتی ئەوان بپارێزێت لەتەواوی ئەو ناوچانەدا...\nلەلایەکی ترەوە ئەوە ئەرکی پارێزگای سلێمانی و هەولێرە بە پەلە بەهانای ئاوارەکانەوە بێن و یارمەتیان پێشکەش بکەن تا رەوشەکە هێور دەبێتەوە و دەگەڕێنەوە سەر ماڵ و حاڵی خۆیان..\nلەکاتێکدا لە ئێستادا کەرکوک و ناوچەکانی دەوروبەری دوو هێزی چەکداری تێدایە، ئێمە ئیدارەیەکی هاوبەش لە نێوان هەرێم و حکومەتی ناوەند و فیدراڵیدا، بە هاوکاری یەکتری پێشمەرگەو سوپای عێراق بۆ دابینکردنی ئەمنیەتی ئەو شارە، بەبێ حەشدی شەعبی، وە بەڕێوەبردنی ئەو شارە، هەروەکو ئەوەی لەدەستوردا هاتووە، لەئێستادا بە گونجاو دەزانین و هەرێم و بەغداد ئەرکیانە لەمبارەیەوە بکەونە گفتوگۆ نەک یەکتر پەراوێزخستن و بڕیاری تاکڕەوانە لەدژی یەکتر.\nدواجار باشترین چارەسەر ئەوەیە لەو ناوچانەدا خۆبەڕێوەبەری و دەسەڵاتی خۆپاراستنی لۆکاڵی دابمەزرێت و وەک پارێزگایەکی فیدراڵی یان هەرێمێکی جیا یەکلابکرێتەوە تا مەڵبەندی ئاشتی و پێکەوە ژیانی هەموان بێت.. بەپێچەوانەوە یەکلاکردنەوەی کێشەکان لە رێگەی هێزی تائیفی و قەومیەوە نەک هەر ئەمنیەت و ئاسایشی ئەو ناوچانە تێکدەدات بەڵکو زیاتر و زیاتر رەوشە ئاڵۆز دەکات و کارەسات و تراژیدیای لێدەکەوێتەوە و فرسەت دەدات بە ئەمریکا زیاتر لەم ووڵاتەدا بمێنێتەوە و یاری بە ئەکتەرەکان بکات و هاوکات دەرگا بۆ ووڵاتانی ناوچەکەش دەخاتە سەرپشت تاکو ببن بە تەرەف لەهەموو کێشەیەکی بچوک و گەورەی ئەم ووڵاتەدا و وەک زبڵدانێک قەیرانەکانی خۆیانی تیادا خاڵی بکەنەوە..


دوو کاروانی دیکەی ڤاکسین دەگەنە ھەرێمی کوردستان\n2021-04-24 [04:28 AM]\nد. دلۆڤان محەمەد، بەڕێوەبەری تەندروستی ھەولێر رایگەیاند، لەم ھەفتەیەدا دوو کاروانی دیکەی ڤاکسینی کۆرۆنا دەگاتە ھەرێمی کوردستان، ڤاکسینەکانیش لە جۆری "سینۆفارم"ی چینی و "فایزەر"ی ئەمریکی دەبێت، کە چاوەڕێ دەکرێت زیاتر لە (٩) ھەزار ژەمە ڤاکسینی سینۆفارم و زیاتر لە (٢) ھەزار ژەمە ڤاکسینی فایزەر بگاتە ھەولێر، ئاماژەی بەوەش کرد، (٤٢) ھەزار کەس لە ھەولێر ناوی خۆیان بۆ وەرگرتنی ڤاکسین تۆمارکردووە، نزیکەی (٢٠) ھەزار کەسیش ڤاکسینیان وەرگرتووە.\nخواست بۆ کوتان بە ڤاکسینی کۆرۆنا زیادیکردووە، بە پێچەوانەی ماوەی رابردوو، خەڵک بە شێوەی ئۆنلاین فۆڕم پڕدەکەنەوە و سەردانی بنکەکانی پێدانی ڤاکسین دەکەن، لە ھەولێر (١١) بنکەی پێدانی ڤاکسینی کۆرۆنا کراوەتەوە، ئەمەش وایکردوە فشار لەسەر سەنتەری پێدانی ڤاکسین کەم ببێتەوە.\nنەجات مامەند، ھاووڵاتییەکی شاری ھەولێرە، تووشی ڤایرۆسەکە نەبووە، بەڵام دوای دڵنیایبوونی لە جۆرەکانی ڤاکسین بە پێوستی زانیووە ناوی خۆی تۆماربکات و داواش لە ھاووڵاتیان دەکات خۆیان بە ڤاکسینی کۆرۆنا بکوتن، بۆ ئەوەی نەبنە ھۆکاری تەشەنەکردنی ڤایرۆسەکە.\nلە ھەرێمی کوردستان (٣) جۆر ڤاکسین بەکار دەھێنرێت، دلۆڤان محەمەد، بەڕێوەبەری گشتی تەندروستی ھەولێر روونیکردەوە، نزیکەی (٢%)ی ھاووڵاتیان ڤاکسینیان وەرگرتووە و کاردەکرێت بۆ ئەوەی تا کۆتایی ئەمساڵ (٢٠%)ی ھاووڵاتیان ڤاکسین وەربگرن، کە ئامانجی وەزارەتی تەندروستییە، لە شاری ھەولێر (٤٢) ھەزار ھاووڵاتی ناوی خۆیان بۆ وەرگرتنی ڤاکسین تۆمارکردووە و نزیکەی (٢٠) ھەزار کەسیش ڤاکسینیان وەرگرتووە.\nبڕیارە لەم ھەفتەیەدا دوو کاروانی دیکەی ڤاکسین بگاتە ھەرێمی کوردستان ئەو دوو کاروانەش لە جۆرەکانی فایزەر و سینۆفارمە، رۆژ بە رۆژ ھاووڵاتیان زیاتر ناوی خۆیان تۆماردەکەن بۆ وەرگرتنی ڤاکسین، گەڕانەوەی ناوی ھاووڵاتیانیش بۆ وەرگرتنی ڤاکسین بە خاڵە و چەند شتێک رەچاو دەکرێت، وەک کارکردن لە کەرتی تەندروستی و ھێزە ئەمنییەکان و تەمەن و بوونی نەخۆشی درێژخایەن، ئەوانە ناوەکانیان پێشدەخرێت.


📅 23-11-2019 رێکەوت و رووداو (کڕۆنۆلۆژیا)\nباشووری کوردستان - لە گردبونەوەیەکدا لە هەولێر، ژ [ زۆرتر... 👁] ✖ ✖ 24 0 ✔ 99% ✍ هـ.ب. 1-10-2019 9:05:46\n📝 روونکردنەوەیەک لەبارەی کەمبوونەوەی کارەبا 23-11-2019 بەڵگەنامەکان\n📅 کاتی تۆمارکردن Nov 23 2019 11:11AM\nئاگاداری هاونیشتمانیان دەکەینەوە کە کاتژمێر 7:54 د [ زۆرتر... 👁] ✖ ✖ 0 2 ✔ 99% ✍ ب.ج. 23-11-2019 11:11:06\n📊 لە (23-11-2019 تاکو 23-12-2019)، 23 کۆڵبەر لە سنوورەکانی نێوان رۆژهەڵات و باشووری کوردستان بوونەتە قوربانی ئامار و راپرسی\n📅 کاتی تۆمارکردن Dec 23 2019 11:43PM\nبە گوێرەی ئامارێک لەماوەی یەک مانگدا 23 کۆڵبەر لە [ زۆرتر... 👁] ✖ ✖ 0 2 ✔ 99% ✍ ب.ج. 23-12-2019 23:43:06


پەرلەمانتارێک: پەرلەمان بۆ هەڵگرتنی پارێزبەندیی لە سۆران عومەر کۆدەبێتەوە – کوردی – RojNews.News\n22/06/2020 - 9:49:46 pm\nدووشەممە, 4 ماي 2020 – 12:50 ڕۆژنیوز – ناوەندی هەواڵەکان\nسەرکۆ ئازاد گەڵاڵی، ئەندامی پەرلەمانی هەرێمی کوردستان لە نووسینێکدا ڕایگەیاندووە، ‘پارتی دیموکراتی کوردستان کەتن نەما بە پەرلەمانی کوردستانی نەکات، دوای دوومانگ لە کەرنتینە کردنی پەرلەمان ئێستا جێگری سەرۆکی پەرلەمان بە ناوی زۆرینەی پەرلەمانییەوە ھەوڵەکانی چڕکردووەتەوە بۆ دانیشتنێکی پەرلەمان لە ڕۆژی پێنج شەممە بۆ لێسەندنەوەی پارێزبەندی لە سۆران عومەر پەرلەمانتاری کۆمەڵی ئیسلامی و دواتر زیندانیکردنی کە مەبەستی کۆتایی ئەم ھەڵگرتنی پارێزبەندیەیە’.\nبەوتەی ئەو پەرلەمانتارەی یەکێتی، تاوانی سۆران عومەر تەنھا ئەوەیە باسی ناعەدالەتی و کەموکوڕیەکان و ھەژاربونی خەڵکی کردووە، بەڵام بە ھەموو شێوەیەک دژی ھەڵگرتنی پارێزبەندین لەسەر پەرلەمانتاران لە ھەر حیزب و فراکسیۆنێکدا بێت.\nدووپاتیشیدەکاتەوە کە ئەم ڕەفتارانە ڕووی دیموکراتی ھەرێمی کوردستان دەخاتە ژێر پرسیاری جدیەوە، بەپێویستیشی دەزانێت رێگری بکرێیت لەم کردارانەی کە بە ناوی زۆرینەی دیموکراسی دەیانەوێت دەنگی ناڕازی و جیاواز و دەنگی ئۆپۆزسیون کپ بکەن.\nئەو پەرلەمانتارە، دەڵێت، ‘چاوەڕوان بوون شکۆ بۆ پەرلەمانی کوردستان بگەرێیتەوە، دوای ڕێگریکردن لە سەرۆکی پەرلەمان و لە کارخستنی بەرزترین و باڵاترین دامەزراویی یاسادانان بۆ ماوەی دوو ساڵ.\nهۆشداریی ئەوەش دەدات کە ئەم ڕەفتارە نا دیموکراسیە ئەگەر پەرلەمانی هەرێمی کوردستان و شەقام و لایەنە سیاسییەکان رێگری لێنەکەن. ئەوە ئەم زۆرێنەی کە لە بەرگی دیموکراتیدایە، دەبێیتە زۆرینەیەکی ستەمکار و داپڵۆسێنەر و بێدەنگ کەر و زیندانی کردنی نوێنەرانی گەل.\nسۆران عومەر لە چەند ڕۆژی ڕابردوودا لە پۆستێکی فەیسبووکدا ڕایگەیاندبوو، سەرۆکی حکومەتی هەرێم کۆمپانیا و بانکی ھەیە، هەروەها ئاماژەی بەوە کردبوو، کە حکومەتی هەرێم پارەکەی لوبنانی گەڕاندووەتەوە و لەم ڕۆژانەشدا پارەیەکی زۆر چووەتە بانکی ناوەندی ھەرێم لە ھەولێر کە بڕەکەی زیاتر لە ٨٠٠ ملیار دینارە، بەڵام تاکو مانگ نەکەن بە ٦٠ ڕۆژ دەس بەدابەشکردنی موچە ناکەن.\nسۆران لەبارەی سکاڵاکەیەوە نوسیوویەتی، لەکاتی قەدەغەی ھاتوچۆدا و نەبوونی ھیچ دەوامێک، لە شەودا سەرۆکی حکومەت نوێنەری یاسایی ئەنجومەنی وەزیران دەنێرێ سکاڵا لەسەر ئەو تۆمار دەکەن، گوایە تۆمەتی ناڕەوا خراوەتە پاڵیان، جگە لەوەی ھەمان کات داواکاری گشتییان ڕاسپاردووە بۆ ھەمان مەبەست، لەژێر فشاریشدا دەیانەوێ بەم نزیکانە لەکۆبوونەوەیەکی پەرلەماندا پارێزبەندی لەسەر ھەڵگرن.\nبەپێی بانگهێشتێکی ده‌سته‌ی سەرۆکایەتی پەرلەمانی کوردستان، کە بۆ پەرلەمانتارانی ناردووە، ڕۆژی چوارشەممەی ئەم هەفتەیە په‌رله‌مانی كوردستان دانیشتنی ژماره ٣ی ئاساییی خولی به‌هاره ساز دەکات.\nشاندەکەی هەرێم سبەی بۆ ڕێککەوتنی کۆتایی دەچێتەوە بەغدا


یەکیەتی ئەوروپا هەڕەشەی گەمارۆی نوێ لە تورکیە دەکات | AvaToday\nیەکیەتی ئەوروپا هەڕەشەی گەمارۆی نوێ لە تورکیە دەکات\nوەزیرانی دەرەوەی ٢٧ وڵاتی ئەندامی یەکیەتی ئەوروپا کە دانیشتنی بروکسێل بڕیاریان دا وێرای دیتنەوەی ڕێگەچارە بۆ کەمکردنەوەی ئاڵۆزیەکان لەگەڵ تورکیە لە مەدیتەرانە، بڕیاریدان گوشارەکانیان لەسەر تورکیە لە ڕێگەی کارتی گەمارۆکان بپارێزن.\nوەزیرانی دەرەوەی یەکیەتی ئەوروپا بەو ئاکامە گەیشتن مانگێکی دیکە کات بدەن بە تورکیە بۆ ئەوەی دانوستان بکەن.\nناردنی چەک بۆ لیبی\nدەستێوەردانی تورکیە لە شەڕی ناوخۆی لیبی و هەروەها دەرهێنانی لێدانی بیری نەوت و گاز بە شێوەی نایاسایی لە دەریای مەدیتەرانە چەقی باسەکانی وەزیرانی دەرەوەی یەکیەتی ئەوروپا لە ڕۆژی ٢٣ی پووشپەڕ بوو.\nلە کۆتایی ئەو دانیشتنەدا هێندێک لە دیپلۆماتەکان بە میدیاکانیان گووت: ئامانجی سەرەکی یەکیەتی ئەوروپا دانوستان لەگەڵن تورکیەیە بەڵام ئەگەر تورکیە درێژە بەکارەکانی بدات بێگومان گەمارۆی تووند بۆ سەر ئابوری ئەو وڵاتە لەسەر مێز دەبێت.\nجۆزپ بورل نوێنەری پێوەندیە دەرەکیەکانی یەکیەتی ئەوروپا لە کۆتایی ئەو دانیشتنە لە کۆنفرانسێکی ڕۆژنامەنووسی بەشداری کرد و گووتی: ڕێککەوتنمان کرد بۆ ئەوەی داوا لە تورکیە بکەین بە شێوەیەکی چالاک بەشدار بێ لە ڕێگە چارەی سیاسی و پێبەند بێت بە بەڵێنەکانی لە چوارچێوەی ڕەوتی بێرلین بەتایبەت ڕێز بۆ گەمارۆ سەربازیەکانی نەتەوەیەکگرتووەکان دابنێت.\nلە ماوەی چەند حەوتووی ڕابردوو کێشەکانی نێوان تورکیە و فەرانسە لە مەدیتەرانە لەسەر کێشەی لیبی زیادی کردووە. فەرانسییەکان ئەردۆغان بەوە تۆمەتبار دەکەن بە پێشێلکردنی یاسا نێودەوڵەتیەکان چەک هەناردەی لیبی دەکات.\nسەرۆکی دەزگای سیاسەتی دەرەوەی یەکیەتی ئەوروپا هەروەها لەمەڕ بڕیاری گۆڕینی مۆزەخانەی ئەیاسوفیە بۆ مزگەوت ناڕەزایەتی نیشاندا و گووتی ئەیاسوفیە نەک ناسنامەی تورکیە بەڵکو ناسنامەی مێژووی جیهانە.\nبیرلێدانەکانی تورکیە بۆ نەوت و گاز لە مەدیتەرانە\nیونان لە دانیشتنی ڕێبەرانی ئەوروپاییدا داوای دانانی گەمارۆی تووندی لە دژی تورکیە کردووە بەڵام زۆربەی وڵاتانی باوەڕیان بە درێژەی دانوستانەکان لەگەڵ تورکیە هەبووە. ئەو گەمارۆیانەی کە دەوڵەتی یونان بیریان لێدەکاتەوە بە گووتەی وەزیری دەرەوەی ئەو وڵاتە دەتوانن ئابوری تورکیە داڕمێنن. پێشبینی ئەوە دەکرێت ئەگەر لەسەر گەمارۆ ساغ ببنەوە سیستەمی بانکی تورکیە گەمارۆی بخرێتە سەر.\nئەوە لە کاتێکدایە دەوڵەتی ئەردۆغان ڕایگەیاندووە بەو زووانە دەرهێنانی نەوت و گاز لە دەریای مەدیتەرانە و لە ئاوەکانی وڵاتی یونان دەستپێدەکات. سەبارەت بە گەمارۆکان پێدەچێت مانگی داهاتوو، جوزپ بورل لەگەڵ وەزیرانی دەرەوەی یونان و قوبرس کۆبێتەوە.\nهاوکات فەرانسە و ئوتریش کە دوو ئەندامی بەهێزی یەکیەتی ئەوروپان و لە چەند مانگی ڕابردوودا کێشەی زۆریان لەگەڵ تورکیە هەبووە، جگە لەوەی پشتیوانی دانانی گەمارۆ لەسەر تورکیەن هاوکات داوا دەکەن دۆسیەی پێوەست بوونی تورکیە بە یەکیەتی ئەوروپا بۆ هەمیشە دابخرێت.\nدیپلۆماتکارێکی فەرانسەیی کە لە دانیشتنەکەدا بەشدار بووە ڕایگەیاندووە وڵاتەکە جگە لە دانانی گەمارۆی ئابوری لە دژی تورکیە بیر لە هەموو جۆرە گوشارێکی دیکە دەکاتەوە.\nگەورەترین کێشەی بەردەمی وڵاتانی ئەوروپایی ئەوەیە کە تورکیە ئەندامی ناتۆیە. دیپلۆماتکارەکەی فەرانسە کە نەیویستیووە ناوەکەی ئاشکرا بێت بە میدیاکانی گووتوە: تورکیە دووژمن نییە، ئەندامی ناتۆیە بەڵام پرسی ئەمنیەتی درووست دەکات.\nSaudi says it disbanded ‘terrorist cell’ tied to Iran\nAvatoday reveals Iranian illegal business in Dubai


بورهان شێخ رەئوف : كۆبوونەوەى لوتكەى ئۆباماو سةركردەكانى كەنداو . – WTARIKURD\nرۆژانى ى 13 و 14 و مایوى 2015 کۆبوونەوەى لوتکەى سەرۆکى وڵاتە یەکگرتووەکانى ئەمریکا باراک ئۆباما و سەرکردەکانى هەر شەش وڵاتەکەى ئەنجومەنى هاریکارى کەنداو ى عەرەبى بەڕێوەچوو لە کۆشکى سپى و دواتر لە کامپ دیڤید ، هەرچەندە عەرەب بیرەوەریەکى تاڵیان هەیە لەگەڵ کامپ دییڤیدا بەوەى یەکەم پەیماننامەى ئاشتى لە نێوان میسرو ئیسرائیلدا لەوێ واژۆ کرا بەبێ کۆدەنگى وڵاتانى ترى عەرەب لە کۆتایى حەفتاکانى سەدەى پێشوودا .\nبەڵام ئەمجارەیان سەرکردەکانى کەنداو کۆبوونەتەوە و هانایان بۆ ئەمریکا بردووە , ئامانجیان ئەوەنیە وەکو جاران هەرچەندە لە بەیاننامەى کۆتایى کۆبوونەوەکەدا ئاماژەیەکى شەرمنانەى پێدراوە بۆئەوەى کێشەى ناوەندى عەرەب واتە فەلەستین چارەسەربکەن و ئاشتى نێوان عەرەب و ئیسرائیل بەرپا بکەن و گیان بکەنەوە بەبەرى جەستەى مردووى ئەو پرۆسەیەو ڕێکەوتننامەى ئۆسلۆ و …. هتد .\nئەمجارەیان بۆ ئەوە چوون نیگەرانیەکانیان لەسەر پێشڕەویەکانى ئێران لە ڕۆژهەڵاتى ناوەڕاستدا و بە دیاریکراوى لە عێراق و سوریا و لوبنان و یەمەن و کەرتى غەزە و بەحرێن و داگیرکردنى سێ دوڕگەکەى ئیماراتى عەرەبى بگەیەننە کۆشکى سپى بە تایبەتى لە دواى لێک تێگەیشتنەکانى ئێران و وڵاتانى ( 5+1) سەبارەت بە بەرنامە ئەتۆمیەکەى ئێران . ترسێکى زۆر لەلاى عەرەبەکان بەگشتى و کەنداویەکان بەتایبەتى دروست بووە , کە ئەمریکا ڕۆڵى پۆلیسى کەنداوى جارانى شاى ئێران بداتەوە بە ئێران و کەیسى سەرکردایەتى ناوچەکە بداتەوە بە تاران و چەکداریان بکات بە هەموو جۆرەکانى ڕۆکیت و بۆمب هاوێژى پێشکەوتوو .\nهەرچەندە لە بەرامبەردا ئۆباما پابەندبوونى خۆى بە پاراستنى ئاسایش و یەکپارچەیى خاکى وڵاتانى کەنداو دەربڕى تا ئاستى بەکارهێنانى هێزى سەربازى و بەڵێنى ئەوەى بۆ دووپات کردنەوە کە بەرامبەر چالاکیەکانى ئێران بۆ دەستوەردان لە کاروبارى وڵاتانى ترو تێکدانى سەقامگیرى ناوچەکە بێدەنگ نابێت ،\nپێویستى هاریکارى تەواوى لە هەموو بوارەکاندا بۆ ریشەکێشکردنى تیرۆر و رێگرتن لە هاتوچۆى چەکدارەکانیان و وشککردنى سەرچاوە داراییەکانیان و بەرنگاربوونەوەى هەموو جۆرەکانى تووندڕەوى پێداگیرى لەسەرکرا .\nخاڵێکى تر , کە زۆر بەکورتى ئاماژەى پێکراوە لە بەیاننامەى کۆتایى کۆبوونەوەکەدا بەڵام لە هەمووى گرنگترە بەلاى منەوە دۆزینەوە و دیاریکردنى هەموو کێشە و ململانێ مێژوویى و ئتنیکیەکانى ناوچەکەیە هەر لە عێراق و سوریاو لوبنان و یەمەن و لیبیا و چارەسەرکردنیان بە باشترین شێوە . ئەمە خاڵێکى گرنگەو ئەگەر مەبەستیان بێت کۆتایى بە کێشەکان بێت ئەوا کەمێک لەو کێشەو ململانێانە وردبینەوە دەبینین هەموو کاردانەوەو وەڵامدانەوەى پەراوێزخستن و نەخوێندنەوەى یەکدیە , دواتر گۆڕاوە بۆکارى توندو تیژى و پیاهەڵپژان و ململانێى خوێناوى ،\nئیستا ئەگەر بڕیارێکى ئاوەها هەبێت بۆ چارەسەرکردنى هەموو کێشەکانى ناوچەکەئەگەر لە فۆرمێکى نوێشدا بێت بەگەیشتنى هەمووخاوەن مافەکان بەمافەکانیان بێگومان ئاو بەم ئاگرەدا دەکرێت , بەڵام ئەمەش گریمانەیەکى زۆر قورسەو قوربانى گەورەى دەوێت .\nلە کۆتاییدا هەرچەندە سەرکردەکانى کەنداو توانیان ئەو پەیامە بگەیەننە کۆشکى سپى کە ئێران سەرچاوەى ناسەقامگیرى و ئاژاوەکانى ناوچەکەیە ، بەڵام نەیانتوانى وەکو زۆر ئارەزوویان دەکرد ئۆباما قایل بکەن بۆ واژۆکردنى پەیماننامەیەکى سەربازى بەڵکو بەڵێنێکى زارەکى بەهێزیان وەرگرت کە ئەمریکا هاوپەیمانەکانى بەتەنیا بەجێ ناهێڵێت لە کاتى تەنگانەو پێویستدا .


دەنگۆی بەرزبوونەوەی نرخی نەوت بۆ 100 دۆلار\nبانکی ئەمریکا پێشبینیی ئەگەری بەرزبوونەوەی نرخی نەوت بۆ سەروو 100 دۆلار بۆ هەر بەرمیلێك دەکات لەماوەی چەند ساڵی کەمی داهاتوودا بەهۆی بەرەوپێشچوونی هەلومەرج و بووژانەوەی جیهانی.\nلەناو سەرجەم ئەو پرسانەی لە تەنگژەکەی تێکساس و بەرزبوونەوەی نرخەکانی نەوت لەدوای کۆرۆنا هاتوونەتە کایەوە، وا دەردەکەوێت شرۆڤە کارانی بواری وزە لە سەرانسەری جیهاندا پێشبڕکێی یەکتری دەکەن لە پێشبینیە دڵخۆشکەرەکاندا.\nلەم هەفتەیەدا بانکی ئەمریکا ڕایگەیاند ئەگەر هەیە لە چارەکی دووەمی ئەمساڵدا نرخی نەوتی برێنت بگاتە 70 دۆلار بۆ هەر بەرمیلێك، ئەوەش لەکاتێکدایە پێشتر پێشبینی کردبوو لەمساڵدا نرخی نەوت لە تێکڕای 60 دۆلار بۆ هەر بەرمیلێك جێگیر ببێت، بەمەش ئاستی پێشبینییەکەی بە بڕی 10 دۆلار بۆ هەر بەرمیلێك زیاد کرد.\nهاوشێوەی بانکی ئەمریکا، کۆمپانیای مۆرگان ستانلیش پێشبینی دەکات نرخی نەوت لەمساڵدا بگاتە 70 دۆلار بۆ هەر بەرمیلێك، بەڵام لە ماوەیەکی کەمێك دواتر - چارەکی سێیەم و، پێشبینی بازاڕێکی تەواو پێشکەوتوو دەکات، لەنێویشیدا لەڕووی خواستەوە.\nڕۆژی یەکشەممە، بانکی وەبەرهێنانی گۆڵدمان ساچز پێشبینی نرخەکانی نەوتی بانکەکەی نوێکردەوە و پێشبینی دەکات نرخی نەوت لە چارەکی سێیەمی ئەمساڵدا بگاتە 75 دۆلار بۆ هەر بەرمیلێك، ئەوەش لەسەر حیسابی هاوسەنگبوونەوەی خێراتری بازاڕ، پێشبینی ئاستی نزمتری کۆگاکان و هەوڵی بازرگانان دژی هەڵاوسان.\nبەڵام سەرجەم ئەو پێشبینییانە خۆیان کاڵ دەنوێنن بە بەراورد بە پێشبینییەکانی کۆمپانیای سۆکار، کۆمپانیای بازرگانی نەوتی ناوخۆیی ئازەربایجان، کە پێیوایە نرخی نەوت لەماوەی 18 بۆ 24 مانگی داهاتوودا سێ هێندە بەرز ببێتەوە.\nبانکی ئەمریکاش لەلایەن خۆیەوە پێشبینیی ئەگەری بەرزبوونەوەی نرخی نەوت بۆ سەروو 100 دۆلار بۆ هەر بەرمیلێك دەکات لەماوەی چەند ساڵی کەمی داهاتوودا بەهۆی بەرەوپێشچوونی هەلومەرج و بووژانەوەی جیهانی.\nعەلی باپیر: داواکارم حکومەت کۆتایی بە لێبڕینی موچە بهێنێت\nبەرهەم ساڵح و نێچیرڤان بارزانی: یاسای بودجە وەک خۆی جێبەجێ بکرێت\nنوێترین لێدوانی حكومه‌تی هه‌رێم له باره‌ی یه‌كلاكردنه‌وه‌ی لێبڕینی مووچه


پانۆراما: بێکاری له هه‌رێمی کوردستانی عێراق\nی مانگی شه‌ش ٢٥, ٢٠١٠\nپه‌رله‌مانی هه‌رێمی کوردسـتانی عێراق\nبه‌پێی ڕاگه‌یاندنه‌کانی زۆرێک له‌و ڕێکخراوانه‌ی له هه‌رێمی کوردستانی عێراق تایبه‌تمه‌ندێتیان له‌سه‌ر لاوانه، به ئاشکرایی باس له به‌رزبوونه‌وه‌ی ڕێژه‌ی بێکاری ده‌که‌ن له هه‌رێمه‌که‌دا ، هاوکاتی ئه‌وه‌ی ساڵانه ژماره‌یه‌کی زۆری خوێندکارانی زانکۆ بڕوانامه وه‌رده‌گرن و وه‌ک ده‌ڵێن پاش ته‌واو کردنی خوێندنیان ده‌که‌ونه ژیانی چاوه‌ڕوانی، بۆ کارکردن و سوود وه‌رگرتن له ئه‌زموونی خوێندنیان.\nبه‌لای هه‌ندێکه‌وه وه‌ک ده‌ڵێن پێویسته حکومه‌تی هه‌رێمی کوردستان کاری زیاتر بکات بۆ ڕه‌خساندنی ده‌رفه‌ته‌کانی کارکردن و هه‌روه‌هاش کارکردن بۆ به‌رزکردنه‌وه‌ی ئاستی ژیان و بژێوی.\nجا پرسیار لێره‌دا ئه‌وه‌یه له کاتێکدا هه‌وڵه‌کان به‌رده‌وامن له‌و هه‌رێمه‌دا بۆ هه‌بوونی بازاڕی ئازاد، ئایا که‌رتی تایبه‌ت له هه‌رێمه‌که‌دا ده‌توانێت یارمه‌تیده‌ر بێت بۆ ڕه‌خساندنی هه‌لی کارکردن و بتوانێت به‌شدار بێت له هه‌ر هیچ نه‌بێت که‌مکردنه‌وه‌ی ڕێژه‌ی بێکاری ؟؟\nیان ئایا له هه‌رێمی کوردستانی عێراقدا ئه‌و زه‌مینه‌یه ڕه‌خساوه هه‌رکه‌سێک بیه‌وێت کار له‌و بواره‌دا بکات که بۆخۆی خوازیاریه‌تی، ئه‌ڵبه‌ته به پێی ڕێو شوێنه یاساییه‌کان؟؟\nچه‌ندێ توانراوه سوود له هێزی کار وه‌ربگیرێت له‌م هه‌رێمه‌دا که له‌ده‌می ئه‌م ڕێژه زۆرانه‌ی بێکاریدا کرێکارانی بیانی له هه‌رێمه‌که‌دان و بژێوی خۆیان و خێزانه‌کانیان له وڵاته‌کانیاندا له هه‌رێمی کوردستانه‌وه به ده‌ست دێنن.\nدکتۆر عه‌لی سندی، وه‌زیری پلاندانانی هه‌رێمی کوردستانی عێراق: به به‌راورد له‌گه‌ڵ ناوچه‌کانی تری عێراقدا ڕێژه‌ی بێکاری ئه‌وه‌نده زۆر نییه.\nدکتۆر جه‌عفه‌ر عه‌لی، ئه‌ندامی په‌رله‌مانی هه‌رێمی کوردستانی عێراق له‌سه‌ر لیستی گۆڕان: له ناو په‌رله‌ماندا به‌رنوسێک نییه بۆ چاره‌سه‌رکردنی کێشه‌ی بێکاری.\nکۆمه‌ڵناس جوان خه‌تاب: لاوانیش به‌شێکی به‌رپرسیارێتیان ده‌که‌وێته ئه‌ستۆ.\nڕۆژنامه‌وان هه‌ردی ئه‌حمه‌د: ڕێژه‌ی بێکاری له هه‌رێمه‌که‌دا له شوێنێکه‌وه بۆ شوێنێکی تر ده‌گۆڕێت.\nسمکۆ ڕه‌شید، سکرتێری یه‌کێتی لاوانی دیموکراتی له هه‌رێمی کوردستان: پلانه‌کان بۆ بایه‌خدان به که‌رتی تایبه‌ت و بازاڕی ئازاد زیاتر ڕوو له وڵاتانی ده‌ره‌وه ده‌کات.\nده‌توانن له ڕیی کلیکردنی ئه‌و فایله ده‌نگیانه‌ی سه‌ره‌وه‌ی ده‌سته چه‌پ گوێبیستی ته‌واوی به‌رنامه‌ی پانۆڕما بن که ماوه‌که‌ی 12:38 خوله‌که.


ئه‌زره‌ت وه ئه‌زره‌ت\nئاده‌میزاد له‌وه‌ختیگ ك ئه‌یاده دونیاو چه‌وه‌یلى وه دیده‌ن ئى دونیا واز بوود تا رووژیگ مرید هویچ وه‌ختیگ دڵى له ئه‌زره‌ت و ئاره‌زوو به‌تاڵ نیه‌ودو هه‌میشه ها هووڵ ئه‌وه‌ك بڕه‌سیده ئه‌و مه‌رامه ك به‌شیگ تر له ئه‌زره‌ته‌یلى جیوه‌جى ئه‌كا.\nهه‌ر له‌وه‌ر ئه‌وه‌یش دوینیم فره‌جار مه‌ردمانیگ هه‌ن هه‌وڵ ده‌سخستن هه‌قه‌یل خوه‌یان ده‌ن و هویچ وه‌ختیگ ئه‌و به‌شه ك كریاسه نسیویان مایه‌ى ئاسووده‌كردن ئه‌زه‌ره‌ته‌یلیان نه‌ویه‌و هه‌ر وه‌و خاتریشه جه‌زره‌وه‌ى فیشتر دانه تا بتویه‌نن بڕه‌سنه ئه‌و چشته‌و ده‌س له چه‌مگى به‌ن بكه‌ن.\nبیگومان هه‌ر كه‌سیگ و سفه‌ت و ره‌فتار جیاواز دیرید له كه‌سه‌یل تر، ك تویه‌نیم بویشیم دیارترین ئه‌و سفه‌ته‌یلیشه ئه‌زه‌رت و ئاره‌زووه، یه‌یش هه‌ق گشت كه‌سیگه‌و كه‌س نه‌بایه‌د حاشا له‌ى تاسه‌و خواسته بكا، وه‌لى جارجاریگ دوینیم فریه‌یگ له‌و ئه‌زه‌ره‌ته‌یله بوونه مه‌حاڵ و چنه خانه‌ى ناهمى و نا دیده‌نیه‌و، هه‌ڵبه‌ته یه‌یش هووكار خوه‌ى دیرید و مه‌رزداره، چوینكه كه‌سه‌یلیگ هه‌ن له ماڵ مه‌ردم خوه‌ن و به‌ن، كه‌سه‌یلیگیش هه‌ن باج ناهمى و به‌دبه‌ختى ده‌ن.\nله وڵاتیگ جوور عراق ك هه‌میشه میلكان حه‌سره‌ت كاڵ و ده‌رده‌سه‌رى و گرفته‌یل جوراوجوور بویه وه دریژایى ساڵه‌یل فریه‌یگ ، دوینیم ئه‌و ئه‌زره‌ته‌یله ك له دڵ زوورم مه‌ردمه‌گه‌ى كاڵیاگه، هیمان هه‌ر ناته‌سه به‌ر و له‌ساى چه‌وه‌ڕیكردن بى ئاكام ژیه‌ن و رووژ له‌دویاى رووژ شوونیان بته‌وتر بوود له خانه‌ى ره‌نج و نائومیدى.\nمه‌رگه‌سات و ماڵویرانى و شوونه‌وار جه‌نگه‌یل و مه‌سه‌له‌ى داگیركارى و تایفه‌گه‌رى له‌ى عراق فره نه‌ته‌وه‌و فره ره‌گه‌زه كیشه‌ى بى كووتایگه‌و گشت ئه‌زره‌ته‌یلیگ خاكه‌سه‌ر كردگه‌و خواست و هه‌وه‌جه‌ى ئى ملله‌ته‌یل سته‌مدیده ئه‌زره‌ت وه ئه‌زره‌ت بوینه‌و خه‌رمان حه‌سره‌ت له‌لى جه‌م كردنه‌و هه‌میشه له‌جیاى ساڕیژكردن زاخ ترش و تیژ كریاسه بان زه‌خمه‌یل پڕ له‌ژان و هویچ ده‌سڵاتیگ نه‌تویه‌نستگه ره‌زایه‌ت مه‌ردمه‌گه‌ى له‌تى وه‌ده‌س باریدو هه‌میشه ئى مه‌ردم بیتاوان و جه‌وركیش كریانه‌سه ئاگردوى به‌رژه‌ندى ته‌كڕه‌وى و تونڕه‌وى و تایفه‌گه‌رى.\nئنجا ئایا تاكه‌ى ئى ماڵویرانى و بى ئه‌زره‌تیه وه‌رده‌وام بوود له‌ساى ئه‌وانه‌ك خه‌یر و به‌یر ئى وڵاته نانه‌سه گیرفان و گووش نایه‌نه هه‌وه‌جه‌و ئه‌زه‌ره‌ته‌یل ئى ملله‌ت شه‌كه‌ت و جه‌فاكیشه، ك به‌شیگى له‌ساى نه‌دارى و ژارى ژیه‌ن و به‌شیگیشى شام شه‌و نه‌یرن؟ یه‌یش بیجگه ئه‌وه‌ك عراق وه وڵات یه‌تیمه‌یل تاریف كریاگه‌و بیجگه مه‌ترسى مه‌رگ و كرده‌وه‌ى ترۆریستى و ته‌قینه‌وه‌یل رووژانه له‌ى ساڵه‌یل دویاخر وه‌ناو ئازادى و دیموكراسیه ك جوور ده‌ردوبه‌ڵایگ چنگ ناسه قورگ ئه‌زره‌ته‌یل و خنكانه‌سه‌ى.\nوه‌لى جوور ئه‌وه‌ك پیشینه‌یل وتنه"له‌ى ستوین تا ئه‌و ستوین ئه‌له‌فه‌ره‌ج" به‌شكه‌م خوداوه‌ند په‌روه‌ردگار وه به‌زه‌یى خوه‌ى ئى ملله‌ت هه‌ڕه‌شه له‌لیكریاگ عراقه له خه‌م و مه‌ینه‌تى قورتار بكاو ئاشتى و ئاسووده‌یى باریده‌وه‌و ئه‌زه‌ره‌ت ئه‌زره‌تمه‌نه‌یلیش له‌ساى بار ئاسایش و سه‌قامگیرى جیوه‌جى بوود.\nج . عه‌لیمرى


Kurdipedia - کاوە - فەرهەنگی فارسی - کوردی - بەرگی 2\n📕 کاوە - فەرهەنگی فارسی - کوردی - بەرگی 2 | Group: Library | Articles language: 🏳 کوردیی ناوەڕاست\n🔗 Read the book: کاوە - فەرهەنگی فارسی - کوردی - بەرگی 2\n📥 Total download: 1,956 times\n🖇 Linked items: 12,381\n1. 👁 گەمەی سێبەرەکان\n2. 👁 کاوە - فەرهەنگی فارسی - کوردی - بەرگی 1\n3. 👁 کاوە - فەرهەنگی فارسی - کوردی - بەرگی 3\n71. 👁 نەقیم\n72. 👁 نەقیمساز\n73. 👁 نەقیمە\n74. 👁 هەویابڕاو\n75. 👁 ڕازاندنەوەبەئیسکی لەسەرهەڵقەنراو\n76. 👁 ڕۆچوو\n77. 👁 ڤەکورژین\n78. 👁 ڤەکوروژتن\n79. 👁 ڤەکۆرژین\n80. 👁 کرماندن\n81. 👁 کرمنای\n82. 👁 کرمنەی\n83. 👁 کرمین\n84. 👁 کرۆتن\n85. 👁 کرۆتەی\n86. 👁 کرۆژ\n87. 👁 کرۆژتن\n88. 👁 کونجاندن\n89. 👁 کونجین\n90. 👁 کۆتا هیپێهێنەر\n91. 👁 کۆتایی پێهاتن\n92. 👁 کۆتایی دان بەکاری کەسێک\n93. 👁 کۆتایی هێنان\n94. 👁 کۆتایی هێنان بەکاری کەسێک\n95. 👁 کۆتش\n96. 👁 کەسێ لەسەرکارەکەیەوەلابردن\n97. 👁 کەیوانوو\n➕ Added by (Hawrê Baxewan) on Oct 13 2012 2:48PM\n✍ This item recently updated by (Manu Berzincî) on: Feb 26 2019 6:45AM\n👁 This item has been viewed 9,555 times\n📷 Photo file 1.0.1 4 KB Oct 13 2012 2:48PM Hawrê Baxewan\n📕 PDF file 1.0.1 12 MB 624 Oct 13 2012 2:48PM Hawrê Baxewan\nRelated files 49,065


هێشتا کوژرانی بلموختار پشـتڕاست نەرکراوەتەوە\nی مانگی شه‌ش ١٥, ٢٠١٥\nوەزارەتی بەرگری ئەمەریکا دەڵێت ئەو هێرشە ئاسمانیـیەی فڕۆکە جەنگیـیەکانی ئەمەریکا ڕۆژی یەکشەممە کردیانە سەر شوێنێک لە لیبیا، ئامانجی لەناوبردنی موختار بلموختار ڕێبەری گروپی ناسروا بە ئەلمورابیتون (المرابطون) ی سەر بە ئەلقاعیدە بووە.\nکۆلۆنێل ستیف وارن گوتەبێژی وەزارەتی بەرگری هەواڵەکەی ڕاگەیاند و گوتی ئێستا لە هەوڵی ئەوەدان بزانن هێرشەکە ئامانجەکەیانی پـێکاوە یان نا.\nبلموختار لایەن دەزگا هەواڵگریـیەکانەوە بە نەخشە داڕێژەری هێرشەکەی سـاڵی 2013 ی سەر کۆمپانیای گازی ئەمیناسی جەزائیر دادەنرێت کە تیایدا 38 بارمتە کوژران.\nحکومەتی لیبیا ئەوەی لە لایەن کۆمەڵی نێودەوڵەتیـیەوە بە حکومەتی شەرعی ئەو وڵاتە دادەنرێت، شەوی یەکشەممە بەیانـنامەیەکی لەم بارەیەوە دەرکرد و تیایدا گوتی بلموختار و چەند کەسێـکی گروپەکەی بە هێرشە ئاسمانیـیەکە لە گێڵگەیەک لە ناوچەی پـیشەسازی شاری ئەجدابیا لە ڕۆژهەڵاتی وڵاتەکەیان کوژراون. ئاماژەی بۆ ئەوەش کرد هێرشەکە پاش ڕاوێژکردن پـێی ئەنجامدراوە.\nبەڵام لە لایەکی دیکە کەسانی نزیک لەو گروپە ڕەتیانکردووەتەوە بلموختار بە هێرشەکە کوژرابێت. سەرچاوەیەک کە نەیویستووە ناوی ئاشـکرابکرێت بۆ ئاژانسی دەنگ‌وباسی ئەسۆشیەتد پـرێس لێدوانی داوە و گوتویەتی لە کاتی هێرشەکە بلموختار لەو شوێنە نەبووە. گوتوشیەتی 4 کەس لە گروپی ئەنسار ئەلشەریعە بە هێرشەکە کوژراون.


مامۆستا برایم ئەحمەد، مامۆستای كوردایەتیی\n17/11/2019 10:24 AM\nمامۆستا برایم ئەحمەد یەكێكە لەدیارترین سەركردە و كەسایەتییە سیاسییەكانی كوردستان لە سەدەی بیستەمدا، رۆژی 6/3/1914 لە بنەماڵەیەكی ناسراو و خانەدانی شاری سلێمانی لەدایكبووە، رەمزی فەتاح كە ئەفسەرێكی كورد بووە و مامی مامۆستا برایم ئەحمەدبووە كاریگەریی زۆری لەسەر برازاكەی هەبووە و بەزوویی ناردوویەتییە بەرخوێندن، پاشان پلە بە پلە دەستی گرتووە تا دواناوەندیی پێ تەواو كردووە، ساڵی 1937 لەبەغدا كۆلێژی مافی تەواو كردووە.\nرەوڕەوەی ژیانی پڕبووە لە ئاڵۆزیی و دەربەدەریی، چونكە هەر لەسەرەتای لاوێتییەوە چۆتە مەیدانی سیاسەت، لەپاڵ ئەوەشدا كاری (پارێزەریی و رۆژنامەنووسیی و.. هتد..)ی كردووە، لە چوارچێوەی هەموو ئەو بوارانەشدا مامۆستا برایم خزمەتی زۆر و بەرچاوی بەكورد و كوردایەتیی كردووە.\nكەسایەتی ئەم پیاوە بێ وێنەبووە، چونكە لەزۆربەی بوارەكانی ژیاندا شارەزا و پێشەنگ بووە، ئەو كاتەی خوێندكاربووە دەستیكردووە بەچالاكییە سیاسیی و فەرهەنگیی و خوێندكارییەكان، لەپاڵ ئەوەشدا سەركەوتووانە قۆناغەكانی خوێندنی تەواوكردووە تا لەكۆتاییدا دەبێتە پارێزەر، لەو بوارەشدا بەئینسافەوە كاریكردووە و بەرگیریی لە هەژاران بەتایبەتی توێژی جوتیاران كردووە و دژی ئاغا و دەرەبەگەكان وەستاوەتەوە، لە ئەنجامیشدا رووبەڕووی هەوڵی كوشتن بۆتەوە و بەسەختی برینداركراوە.\nلەمەیدانی ئەدەب و رۆژنامەنووسیشدا كاری بەرچاوی پێشكەشكردووە، خاوەنی چەندین شاكاری وەك (ژانی گەل، كوێرەوەری، دوا تیری كەوان..هتد) بووە، هەر بۆیە لەلایەن رژێمەكانەوە چەندین جار رۆژنامە و گۆڤارەكانی داخراون و مۆڵەتی كاركردنیشی لێ سەندراوەتەوە و خۆشی زیندانی و دەربەدەركراوە.\nلە گۆڕەپانی سیاسەتیشدا لێهاتووانە كاریكردووە و رۆژ بە رۆژ پێگەی بەهێزتر بووە تا گەیشتۆتە هەرەمی دەسەڵاتی سیاسی لەناو پارتی دیموكراتی كوردستان و شۆڕشی ئەیلولدا، یاخود لەناو (ژ.ك) لە كوردستانی عیراق.\nدوای بەڕێكردنی كاروانی پڕ زەحمەتی تەمەنی 86 ساڵی، سەعات (5)ی ئێوارەی رۆژی 8/4/2000 لە شاری لەندەن لە وڵاتی بەریتانیا كۆچی دوایی كرد.\nهەر لە زووەوە مامۆستا برایم ئەحمەد لەشاری سلێمانی گوێبیستی سرود و شیعری نیشتمانپەروەران و دەنگوباسی شۆڕشی شێخ مەحمودی نەمر بووە، هەروەها بۆردمانی شاری سلێمانی لەلایەن فڕۆكەكانی ئینگلیزەوە كاریتێكردووە، جگە لەو هەلومەرجە تایبەتییەی ئەوسای سلێمانی، (مامە رەمزی)یشی رێبەرایەتی كردووە بۆ ئاشناكردنی بەخەباتی رزگاریی و نەتەوایەتیی.\nلەساڵانی سییەكانداو لەگەڵ كۆمەڵێك خوێندكاری كورد لەبەغدا گروپێكی پێكهێناوە بەناوی (لاوانی كورد)و گۆڤارێكیشی بەناوی (دیاری لاوان) دەركرد.\nدامەزرێنەر و لێپرسراوی (ژ.ك) بوو لەكوردستانی عیراق، كە سەر بە مەڵبەندی كۆمەڵەی ژیانەوەی كوردستان-ئێران بووە، كە سەروەری دامەزراندنی كۆماری كوردستان (مەهاباد 1946)ی هەیە، لەگەڵ هەڤاڵەكانیدا توانیبووی لە زۆر ناوچەی كوردستان لقی بەهێز بۆ (ژ.ك) و پاشان بۆ (حدك) دروستبكات.\nلە كاتی بەستنی یەكەم كۆنگرەی پارتی، مامۆستا بانكراو ئامادەش بوو، بەڵام رازی نەبوو، بچێتە ناو ئەو حزبە و لقی (ژ.ك) هەڵبوەشێنێتەوە، تا كۆماری كوردستان (مەهاباد 1947) رووخا، پاشان كۆبوونەوەیەكیان كرد و بە زۆرینەی دەنگ بڕیاری چوونە ناو (پارتی)یان دا، مامۆستا برایم یش بەسەرۆكی لقی سلێمانی (پدك) هەڵبژێردرا، بەوهۆیەشەوە پارتی گوڕوتینێكی بەرچاوی بەخۆوەبینی.\nبەڵام زۆری نەخایاند، راپەڕینی 1948 روویداو حكومەتی عیراق بەربووە گیانی خەباتگێڕانی كورد، مامۆستا برایم ئەحمەد یەكێك بوو لەوانەو ماوەی ساڵ و نیوێك لەلایەن دادگای عورفیەوە حوكمدرا.\nپاش ئازادبوونی رێگای خەباتی بە نهێنی گرتەبەر تاشۆڕشی 14ی تەمموزی ساڵی 1958 بەوجۆرە كاریكرد.\nلە شوباتی ساڵی 1951 كۆنگرەی دووەمی پارتی لە بەغدا بەستراو بەكۆی هەموو دەنگەكانی، مامۆستا برایم بەسكرتێری گشتیی پارتی هەڵبژێردرا، لەسەر پێشنیازی ئەویش كۆنگرە ناوی (پدك)ی گۆڕی بە پارتی دیموكراتی كوردستان-عیراق، پێشتریش خودی مامۆستا وشەی (پارت) ی لەجیاتی حزب بە كارهێنا، هەر خۆشی بەیاننامەی دامەزراندنی پارتی كرد بەكوردی.\nلەو كۆنگرەیەدا مامۆستا برایم وەك سەركردەیەكی هۆشیار و لێهاتوو كەوتە بەر دڵی هەردوو باڵە سەرەكییەكەی ناو پارتی و هەمووشیان بەڵێنی هاوكاریی تەواویان پێدا، ئەویش زوو دەستبەكاربوو بەپارەی خۆی دوو ئامێری رۆنیۆو تایپێكی بۆ پارتی كڕی.\nبەهۆی هەڵسوڕانی و دڵسۆزیی بۆ پارتی و میللەتەكەی، لەلایەن حكومەتی عیراقەوە هەوڵی لەكارخستن و دووركەوتنەوەی درا، بۆیە لەهاوینی ساڵی (1951) لەسلێمانییەوە بۆ كەركوك نەفی كرا.\nساڵی (1953) كۆنگرەی سێیەمی پارتی بەڕێبەرایەتی مامۆستا خۆی بەستراو پەیڕەو و پرۆگرامەكەی پەسەندكرا، لەسەر پێشنیازی ئەویش دامەزراندنی یەكتێیەكانی ژنان و لاوان و قوتابیان بڕیاریان لەسەردرا.\nلە كۆڕی جووڵانەوەی ئاشتیخوازانی دنیاش لەعیراقدا، مامۆستا برایم وەك كەسایەتییەكی ناودار و چالاك دەركەوت، ئەوەبوو ئەستێرەی زێڕینیان پێبەخشی، لە هاوكارییەكەی نێوان حزبە نیشتمانییەكانی عیراقیش لەساڵی (1954) دا بەڕێنوێنی مامۆستا، پارتی بەشداریی تیاداكرد.\nئەو پیاوە تێكۆشەرەی گەلەكەمان لەگەڵ ئەوەی پێشتریش بەرپرسی رێكخراوێكی گرنگی وەك (ژ.ك) بوو خەڵكی بەبیری كوردایەتی پەروەردە دەكرد، كەهاتیشە ناو پارتییەوە بوو بەسكرتێر بەزوویی توانی ریزەكانی ناو پارتی رێكبخات و گۆڕینێكی چۆنایەتیی لەدروشم و ئامانجی ئەو پارتەدا دروست بكات، هەر بەو پێیەش بەپەرۆشبوو نێوانی پارتەكەی خۆی لەگەڵ لایەن و رێكخراوە سیاسییەكانی تری عیراق و كوردستان باش بكات، ئەوەبوو لەساڵی (1954) بەهۆی هەندێك لاوی ماركسی كە لەدەرەوەی (حشع) بوون وەك: نەژادی ئەحمەدی عەزیز ئاغاو خەسرەو تۆفیق و ساڵح دیلان و كاكەی فەلاح و.. هتد كەپەیوەندیی لەگەڵیان خۆشبوو، هەوڵیدا پەیوەندیی كردبوو بەحەمید عوسمان-ی سكرتێری حزبی شیوعی عیراقی ئەوسا، لەئەنجامیشدا نێوانی هەردوو حزب باشبوو.\nلەهەمان كاتدا هاتبووە سەر ئەو بۆچوونەی كە هەوڵی یەكخستنەوەی حشع (القاعدە) لەگەڵ وحدە الشیوعیین و باڵەكەی جەمال حەیدەری و مامۆستا عەزیز محەمەد-یش بدات.\nمامۆستا برایم ئەحمەد جووڵانەوەی شیوعی عیراقی بە دۆستی گەورەی كوردایەتی دەزانی لەڕووی مەزوعییەوە، هەربۆیەش دەیوت: دەبێت هەوڵبدەین لەڕووی زانستییەوە وابێت و هاوكاریان بین. ئەوەبوو لە ژێر رۆشنایی ئامۆژگارییەكانی ئیبراهیم ئەحمەد بەڕێز مام جەلال و حەبیب محەمەد كەریم راسپێردران بۆ رێكخستنی كۆبوونەوەیەك لەنێوان هەرسێ لایەنەكە، لەماڵێكی پارتی كۆبوونەوەكە كرا بە بەشداریی شەهیدان عەبدولڕەحیم شەریف لە وحدە الشیوعیین و حەمزە سەلمان لە (حشع) (رایە الشغیلە)و سەلام عادل لەحشع و بەڕێز مام جەلال و حەبیب محەمەد كەریم-یش لەلایەن پارتییەوە ئامادەبوون. ئەنجامەكەشی هەڵوەشانەوەی وحدە الشیوعیین و وەرگیرانیان بوو لەناو حشع-دا، پاش ماوەیەكی تر رایە الشغیلە-یش هەمان كاری كرد. لەڕاستیدا ئەو كارە خزمەتێكی گەورە بوو مامۆستا ئیبراهیم بەجووڵانەوەی شیوعی عیراقی كرد.\nساڵی (1955) بەڕێنوێنی ئەو وەفدێكی خوێندكاران و لاوانی كوردستان چوون بۆ بەشداریكردنی فێستیڤاڵی لاوان و خوێندكارانی جیهان لەوارشۆ، سەرۆكی وەفدەكەش بەڕێز مام جەلال بوو، كە یەكێك لەئەركەكانی پەیوەندیكردن بوو بە مەلا مستەفا بارزانی-یەوە كە ئەوسا لەسۆڤیەت دەژیا.\nمامۆستا تا ساڵی (1961) وەك سكرتێری پ.د.ك و سەرنووسەری رۆژنامەی خەبات دەستبەكاربووە، پێش داخستنی رۆژنامەی خەبات و هەڵگرتنی مۆڵەتی پارتی لە كۆتایی ساڵی (1961) ناچاربوو بەغدا بەجێبهێڵێت و خۆی بشارێتەوە.\nلەگەڵ هەڵگیرسانی شۆڕشی ئەیلول روویكردۆتە شاخ و لەڕووی سیاسییەوە شۆڕشەكەی بەڕێوەبردووە. لەساڵی (1964) تا ساڵی (1971) سكرتێری باڵی مەكتەبی سیاسیی پدك بووە، پاش هەرەسی شۆڕشەكە بەناچاریی روویكردۆتە هەندەران و زۆربەی ژیانی لەشاری لەندەنی پایتەختی بەریتانیا گوزەراندووە.\nراگەیاندن و كاری رۆژنامەنووسیی\nلەتەمەنی (18) ساڵیدا لەڕۆژنامەی (ژیان) كاریكردووەو نۆبەرەی نووسینی لەوێ بووە، هێندە دڵسۆز و شارەزایی بوارەكە بووە حاجی تۆفیق (پیرەمێرد)ی شاعیرو خاوەنی رۆژنامەكە لەنووسینێكدا ئاوا ستایشی دەكات: (ژیان چاوەڕێی ئەم جۆرە كوردییە رەوانەیە، پیرەمێردیش بەهیوای نەوجەوانانە) كاتێكیش خوێندن تەواو دەكات، دیسان پیرەمێرد باسی دەكات و دەڵێت : (لەخوێندەوارە هەڵبژێردراوەكانمان برایم ئەحمەد-ەكە كۆلێجی حقوقی تەواوكردو.. هتد).\nساڵی (1942) حاكم و فەرمانبەری میری بووە. ساڵی (1939-1949) لەگەڵ عەلائەدین سەجادی گۆڤاری گەلاوێژی دەركردووە، لەبەرئەوە ناچاربووە ساڵی (1944) دەست لەفەرمانی میریی هەڵبگرێت. لەوكاتەوە ژیانی خۆی بۆ خزمەتكردنی زمان و ئەدەبی كوردی و كاری سیاسیی تەرخانكردووە. لە دوای سەركەوتنی شۆڕشی (14) ی تەمموزی ساڵی (1958) بیری لەدەرچواندنی رۆژنامەو گۆڤاری سیاسیی كوردی كردەوە.\nدوای وەرگرتنی رەزامەندیی و دەرچوونی چەند ژمارەیەكی گۆڤاری رزگاری، ئیمتیازی رۆژنامەی (خەبات) یشی وەرگرت كەخۆی خاوەن و بەرپرسیاری ئەو رۆژنامە سیاسییەش بوو، یەكەم ژمارەی رۆژی شەممەی نیسانی ساڵی (1959) بڵاوكرایەوە.\nخاوەنی رۆژنامەیەكی تریش بوو بەناوی (كوردستان) كە بەڕێز مام جەلال سەرنووسەری بوو، بەهۆی بڵاوكردنەوەی وتارێك بەڕووی دەسەڵاتدارانی عیراقدا، خەبات و كوردستان لەساڵی (1961) داخران و فەرمانی زیندانیكردنیش بۆ مامۆستا برایم دەرچوو.\nزۆری سەروتارەكانی خەبات مامۆستا دەینووسین كەهەموویان تەرخانكرابوون بۆ داكۆكی لەمافی نەتەوەی كوردو دامەزراندنی سیستمێكی دیموكراتی لەعیراق.\nژمارەیەكی زۆری بڵاوكراوەكانی لقی كوردستانی عیراقی (ژ.ك) و وتارە سیاسییەكانی (رزگاری) لەساڵانی (1947-1956) و (خەباتی كوردستان) لەساڵانی (1956-1958) كەئۆرگانی پارتی بوون، لەنووسینی برایم ئەحمەدن.\nلەسەردەستی مامۆستا، خەبات وەك رۆژنامەیەكی رۆژانەی پڕ تیراژی پێشكەوتنخوازی هەڵگری ئاڵای ئاشتیی و دیموكراسی و دوژمنی ئیمپریالیزم و كۆنەپەرستیی ناوی دەركرد. دەنگوباسی وڵاتانی سۆسیالیستی و خەباتی گەلانی بڵاودەكردەوە، هەربۆیەش بە نوێنەرایەتی بۆ وڵاتانی چین و سۆڤیەت و بولگاریا و ئەڵمانیای دیموكرات بانگدەكران.\nپرۆفیسۆر دكتۆر عیزەدین متستەفا رەسوڵ دەربارەی مامۆستا دەڵێت: مامۆستا لەو كەسە كەمانەیە كەكۆمەڵێك بەهرەو توانای گەورەو جیاجیای تیابووە، لەزۆربەی بوارەكاندا یان سەركەوتوو بووە، یان لوتكەی گەورەیی خۆی گرتووە، كە باسی شیعری كوردی دەكرێت، بێ برایم ئەحمەد و پارچەی رەنگینی (یادگارو هیوا) ناگونجێت. لەباسی چیرۆك و رۆمان و رەخنەی ئەدەبیشدا بەهەمان شێوە.\nشیعرە بەناوبانگەكەی (یادگارو هیوا) بەشیرین بەهارە ناوی دەركردووە، وای لێهات بووە وێردی سەرزمانی خەڵك، لەو شیعرەدا دیدی ئیبراهیم ئەحمەد بۆ ژیان دەردەكەوێ كەدەڵێت:\nژیان بەلاتی و بێ دەسەڵاتی\nبمرێ بۆ بەرزی گەل و وڵاتی\nچۆن قازانج ئەكەی تا نەكەی زیان\nلەزڕەی زنجیر دڵت نەلەرزێ\nپێوەند بۆ لەشە نەوەك بۆ گیان.\nبێگومان لەمەیدانی ئەدەبیشدا وەك هەموو بوارەكانی تر خاوەنی داهێنان و چەند شاكارێكی بەپێزە، لەوانە (ژانی گەل، كوێرەوەریی، دڕك و گوڵ.. هتد).\nنامیلكەی (الاكراد والعرب)یش كە لەساڵی (1937) بە عەرەبی نووسیویەتی تا ئەمڕۆش نرخی خۆی وەك بەرنامەیەك بۆ رێكخستنی پەیوەندیی نێوان كوردو عەرەب لەعیراقدا وننەكردووە.\nساڵی (1939) ئیمتیازی گۆڤارێكی فەرهەنگی، كۆمەڵایەتی، هۆشیاریی وەرگرت بەناوی (گەلاوێژ).\nلەڕاستیدا خۆی داینەمۆی گۆڤارەكە بوو، لەسەرەتادا زۆربەی وتارەكان یان نووسین یان وەرگێڕانی خۆی بوو. وردە وردە گەلاوێژ بووە گۆڤاری خوێندەوارانی كورد و لە هەموو كوردستانی عیراق و ئێراندا ناوی دەركرد، نووسەری ئەو سەردەمە و شاعیرەكانیشی نووسین و شیعریان بۆ دەنارد.\nلەڕاستیدا ئەم نووسینە دڵۆپێكە لەدەریای كاری مامۆستا برایمی سەركردە و پێشمەرگەو پارێزەرو نووسەردا، زۆر هەوڵ و پرۆژەی گرنگی ئەو تێكۆشەرە ماوە كە باسی لێنەكراوە لەم بابەتەدا. هەر لەبەرهەمە ئەدەبی و رۆژنامەوانییەكانیەوە تا دەگاتە كاری پارێزەریی و پشتگیریی لەجوتیاران، یاخود هەوڵدان بۆ قەناعەت پێهێنانی سەرانی عەرەب و رۆشنبیرەكانیان دەربارەی مەسەلەی كورد. مامۆستا ئیبراهیم هەوڵی زۆری لەگەڵ عەقڵی ناسیۆنالیستی عەرەب داوە. نامیلكەی (الاكراد والعرب) نموونەیەكی زیندووە.\nساڵی (1954 لەگەڵ خوالێخۆشبووان مامۆستایان (سدیق شەنشەل، فائەق سامەرائی) دۆستایەتی پەیداكردووەو وایلێكردوون دان بەمافی كورددا بنێن، ساڵی (1958) چاوی بە(مێشێل عەفلەق) كەوتووەو باسی هاوخەباتی كوردو عەرەبی بۆ كردووە، هەر لەو ساڵەشدا دۆستایەتی پتەوی لەگەڵ مامۆستا (فوئاد ركابی) پەیدا كرد بوو كەئەوسا سكرتێری حزبی بەعسی عەرەبی سۆسیالیستی عیراق بوو، لەگەڵ دكتۆر سەعدون حەمادی و عەلی سەعدی و شەهید فوئاد و چەندین سەركردەی تری بەعسی قسەو كۆبوونەوەی دەربارەی چارەنووسی كوردو هاوخەباتی نێوان كوردو عەرەب دژی ئیمپریالیزم كردووە، چاوی بەسەرۆك جەمال عەبدولناسر كەوتووە.\nئەگەر لە سەرجەم مێژوو و ژیانی بكۆڵینەوە، ئەوسا دەردەكەوێ كە پیاوی هەموو بوارەكان بووە و چەند خزمەتی نەتەوەكەی كردووە، چونكە پێموایە هێندەی خەریكی كاروباری شۆڕش و سیاسەت و ئەدەبیات بووە و لەخزمەتی گەلەكەیدا بووە، چارەكی ئەوە بۆ خۆی نەژیاوە، بۆیە لەشەشەمین ساڵیادی ئەو تێكۆشەرە دڵسۆزەی گەلەكەماندا تەنها ئەوەندە دەتوانین بڵێین سڵاو لەڕۆحی پاك و ماندووی رێبازی كوردایەتیت ئەی مامۆستا برایم ئەحمەد و بیلبیلەكەی چاوی پێشەوا قازی محەمەدی شەهید، چونكە پێشەوای شەهید لەجیاتی بلە، لەخۆشەویستیدا پێیدەگوتی بیلە-واتە بیلبیلەی چاو.\nسوود لە ئەرشیفی كوردستانی نوێ وەرگیراوە


پوتین و ئەردۆغان لەبارەی رۆژئاوای کوردستان رێککەوتنێکیان واژۆ کرد\nپۆلیسی سه‌ربازی رووسیا روو له ناوچه‌كه ده‌كه‌ن\nئەمڕۆ سێشەممە 22-10-2019، رەجەب تەییب ئەردۆغان، سەرۆک کۆماری تورکیا، لەسەر بانگهێشتی ڤلادیمێر پوتین، سەرۆکی رووسیا، سەردانی ئەو وڵاتەى كرد.\nڤلادیمێر پوتین و رەجەب تەییب ئەردۆغان لە شاری سوچی لە باشووری رۆژئاوای رووسیا، کۆبوونه‌وە و تاوتوێی چەند بابەتێکی پەیوەندیدار بە رەوشی رۆژئاوای کوردستان كرد.\nڤلادیمێر پوتنى سه‌رۆكی رووسیا رایگه‌یاند، له‌گه‌ڵ ئه‌ردۆغان گه‌یشتوونه‌ته رێككه‌وتنی چاره‌نووسساز بۆ ره‌وشی سووریا.\nڤلادمێر پوتین، سەرۆكی روسیا جەخت لەوە كرده‌وه، كه كورد بەشێكە لە سوریا و نابێت پشتگوێ بخرێت و ئاماژە بەوەش دەكات، لەگەڵ سەرۆكی توركیا تاوتوێی ئۆپراسیۆنەكانی ئەو وڵاتەیان بۆسەر رۆژئاوای كوردستان كردوە.\nڤلادمێر پۆتین سەرۆكی روسیا ڕایگەیاند، ئەوان تاوتوێی ئۆپراسیۆنەكانی توركیایان بۆ سەر رۆژئاوای كوردستان كردوە و دەڵێت"توركیا ئەو هەنگاوانە بۆ ئەوە دەهاوێت كە ئاسایشی وڵاتەكەی بپارێزێت، ئێمەش لەوە تێدەگەین، نابێت سود لەو جوڵە تیرۆرستیانە وەربگیرێن بۆ بەرژەوەندی تایبەت".\nدوای چه‌ند كاتژمێرێك له كۆبوونه‌وه‌كه‌یان، پوتن و ئه‌ردۆغان كۆنفرانسێكی رۆژنامه‌وانیان ئه‌نجامدا و دواتر سێرگی لاڤرۆڤ وه‌زیری ده‌ره‌وه‌ی رووسیا ناوه‌ڕۆكی رێككه‌وتنه‌كه‌ی به رووسی و مه‌ولود چاوش ئۆغلۆ، وه‌زیری ده‌ره‌وه‌ی توركیا ناوه‌ڕۆكی رێككه‌وتنه‌كه‌ی به توركی خوێنده‌وه.\nهه‌ردوولا وتیان" هه‌ردوو وڵات جه‌خت له‌سه‌ر پاراستنی یه‌كپارچه‌یی خاكی سووریا و به‌ره‌نگاربوونه‌وه‌ی جوداخوازی ده‌كه‌نه‌وه‌و پابه‌ندن به به‌ره‌نگاربوونه‌وه‌ی تیرۆر.\nهه‌روه‌ها رایانگه‌یاند" ئه‌و ره‌وشه‌ی دوای ئۆپراسیۆنی سه‌ربازی توركیا هاتووه‌ته ئاراوه، وه‌ك خۆی ده‌مێنێته‌وه و هه‌ردوو وڵات به‌رده‌وام ده‌بن له شه‌ڕی تیرۆر.\nراشیانگه‌یاند" له كاتژمێر 12ی ئه‌مشه‌وه‌وه تا 150 كاتژمێری دیكه، ئاگربه‌ست به‌رده‌وام ده‌بێت بۆ ئه‌وه‌ی هێزه كوردییه‌كان له ناوچه‌ی ئارام نه‌مێنن و به قوڵی 10 كیلۆمه‌تری دیكه بكشێنه‌وه.\nئاماژه‌یان به‌وه‌ش دا ، كه پۆلیسی سه‌ربازی رووسیا روو له ناوچه‌كه ده‌كه‌ن، بۆ چاودێریكردن و سه‌رپه‌رشتیكردنی پرۆسه‌ی كشانه‌وه‌ی هێزه كوردییه‌كان، جگه له قامیشلۆ. دوای كشانه‌وه‌ی هێزه كوردییه‌كانیش، ده‌ورییه‌ی هاوبه‌شی رووسی و توركیی پێكده‌هێنرێن بۆ چاودێری كردنی ره‌وشی ناوچه‌كه.


بەرپرسانى ناحیەى مەندەلى: بارودۆخى کوردەکانى ناحیەکە خراپە\nبەرپرسانى کوردى ناحیەى مەندەلى پارێزگاى دیالە، ئاماژەبەوەدەکەن فشارەکانى سەریان لەلایەن هێزە عێراقیەکانەوە بەردەوامیان هەیە، دەڵێن"ناوبەناو هاوڵاتى کوردیش لە مەندەلى تیرۆر دەکرێت."\nناحیەى مەندەلى، یەکەم ناوچەى کێشەلەسەربوو کە لەلایەن گروپە شیعیەکانەوە لەبن دەستى کورد دەرهێنرا، بەتایبەت چەند رۆژێک پێش ریفراندۆم بەرێوەبەرە کوردەکەى ناحیەکە لەپۆستەکەى دوور خرایەوە، گروپى عەسایب ئەهلولحەقى شیعیش ئەندامانى ئەنجومەنى ناحیەکەیان دەست بەسەرکرد و ریفراندۆمیان پێهەڵوەشاندنەوە.\nحاکم شاهۆ عەباس بەرێوەبەرى لەسەرکارلابراوى ناحیەى مەندەلى، بەدەنگى ئەمەریکاى راگەیاند"لەئێستادا بەرێوەبەرى ناحیەى قازانیە کە کەسێکى شیعە مەزهەبە، لەجێگەکەم ناحیەى مەندەلى بەوەکالەت بەرێوەدەبات."\nوتیشى"بارودۆخى کورد لەمەندەلى باش نیە و پێش چەند رۆژێک کوردێک تیرۆر کرا."\nئەنجومەنى ناحیەى مەندەلى لە 13 ئەندام پێکدێت، 8 ئەندامیان لە کوتلەى کوردین و پێشتر دەنگیان بۆ ئەنجامدانى ریفراندۆم لەناحیەکەیاندا، بەڵام دواتر لەژێر فشارى هێزە شیعیەکاندا ریفراندۆمیان هەڵوەشاندەوە.\nهەروەها لە 8 ئەندامەکەى کوتلەى کوردیش دوانیان عەرەب و تورکمانن، کە پێشتر هەڵوێستەکانیان هەمیشە لەگەڵ کورددا بووە، بۆیە کورد بریاردەرى ئەنجومەنەکە بووە، بەڵام لەئێستادا دوو ئەندامەکە گۆرانکارى بەسەر هەڵوێستیاندا هاتوە و کورد زۆرینەبوونى نێو ئەنجومەنى لەدەستداوە.\nئازاد حەمید شەفى سەرۆکى ئەنجومەنى ناحیەى مەندەلى، بەدەنگى ئەمەریکاى راگەیاند"بارودۆخى کورد لەناو مەندەلى باش نیە، فشارى ئیداریمان لەسەرە و ناوبەناو هاوڵاتى کوردیش تیرۆر دەکرێن."\nناحیەى مەندەلى پارێزگاى دیالە، یەکێکە لەناحیە تەعریبکراوەکان، کە ساڵانى هەفتاکانى سەدەى رابردوو کورد سەروى 70%ى دانیشتوانەکەى پێکهێناوە، بەڵام تەعریب و راگواستنى کوردەکان، رێژەى کوردى لەو ناحیەیە کەمکردەوە و لەئێستادا نزیکەى 20%ى دانیشتوانەکەى کوردن.


ساردایی مردنێ! .. مەولود ئیبراهیم\nنازانم! ئینجیل دۆستۆیڤسکی کرد بە نووسەر یان قومار … شیعر: جەلال عەبدوڵا ساڵح\nFeb 27, 2022\tClosed\nشانۆگه‌ری هه‌ڵبژاردنی سه‌رۆك كۆمار.. ئه‌حمه‌د ره‌جه‌ب


ئاواره‌كان ده‌گه‌ڕێنه‌وه بۆ شوێنی ره‌سه‌نیان\n2020-07-19 [04:46 AM]\nله راگه‌یه‌نراوێكی یۆنامیدا كه وێنه‌یه‌كی بۆ ئاژانسی هه‌واڵی زاگرۆس هاتووه، تێیدا رایگه‌یاند، بە درێژایی ململانێیەکان لەگەڵ داعش، زیاتر لە شه‌ش ملیۆن عێڕاقی لە شوێنە ڕەسەنەکانیان ئاوارەبوون. دوای نزیکەی سێ ساڵ لە کۆتایی فەرمی پێکدادانی داعش، سەدان هەزار لە خێزانەکان گەڕانەوە بۆ شوێنە ڕەسەنەکانیان، لەهەمان کاتدا نزیکەی یه‌ك ملیۆن و سێ سه‌د هه‌زار کەس هێشتا لە ئاوارەیی دا ماونەتەوە.\nبە پشتگیری وهاوبەشی لەگەڵ حکومەتی عێڕاقی، ڕێکخراوی نێودەوڵەتی کۆچ – وەک ئەندامێکی پێشڕەوی تۆڕی چارەسەرە درێژخایەنەکان - یەکەم گەڕی ئاسانکاری گەڕانەوەی ئارەزومەندانەی ئاوارەکانی لە بارودۆخی ئاوارەبوونی پارێزراو ڕێکخست. دەستپێکردنی ئەمڕۆ ١٩ و بەردەوامی سبەی ٢٠ی مانگی تەمموز، زیاتر لە ٥٠ خێزان پشتگیری وەردەگرن بۆ گەڕانەوە لە کەمپی عامریەت ئەلفەلوجە بۆ شوێنە ڕەسەنەکانیان لە پارێزگای ئەنبار. ئەم چاڵاکیە یەکەمینە لە م جۆرە دوای پێکدادانەکان لە عێڕاقدا.\nلەم بارە، خاتوو ئیڤان فایق جبرو، وەزیری کۆچ و کۆچبەران، لە ئه‌مڕۆ یەكشەممە گوتی، " سوپاسی هەموو ئەو کەسانە دەکەم کە بەشداریان لەم پڕۆژەیە کردووە، و ئەو خانووبەرانەیان نۆژەنکردۆتەوە کە لەکاتی داگیرکردنی داعشەوە ڕووخاون، زەردەخەنەیان بۆ رووخساری منداڵان گەڕاندۆتەوە کە مەینەتی ئاوارەبوونیان چێشتووە ."\nگوتییشی، "وەزارەتەکەمان پێداگیری دەکات لە کۆتاییهێنان بە ئاوارەبوون لە زووترین کاتدا. ئەم ئامانجەش نایەتە دی تاکو زاڵ نەبین بەسەر بەربەستەکان بۆ گەرانەوەی خێزانە ئاوارەکان ".\nلە نزیکەوە ڕێکخراوی نێودەوڵەتی کۆچ کاری ءلەگەڵ وەزارەتی کۆچ و کۆچبەران کردووە، بەڕێوەبەرایەتی لەناوبردنی مینەکان وهەروەها دەسەڵاتدارە خۆجێیەکان لە ئەنبار، هەروەها ڕێکخراوی نێودەوڵەتی کۆچ هاوکاری کردووە لەگەڵ لیژنەی ڕزگارکردنی نێودەوڵەتی، یارمەتیەکانی گەلی نەرویج، وەهەروەها ڕێکخراوە خۆجێیەکان کە ڕێکخراوی (داری) ناحکومیش دەگرێتەوە.\nلەم بارە، پارێزگاری ئەنبار، دکتۆر علی فرحان گوتی، "زۆربەی ئەو خێزانە ئاوارانەی کە لە کەمپەکاندا دەژین سوود لەم پرۆگرامە وەردەگرن، خێزانە ئاوارەکانی تریش هان دەدات کەوا بگەڕێنەوە بۆ شوێنە ڕەسەنەکانیان، و بۆ ئەوەی لاپەڕەی ئەم ماوە بە ئازارەی مێژووی ئەنبار دابخەین، دەبێ بەردەوام بین بۆ دۆزینەوەی چارەسەرە درێژخایەنەکان بۆ ئاوارەکان."\nهەروەها سەرۆکی نێردەی ڕێکخراوی نێودەوڵەتی کۆچ لە عێراق، گێرارد وایت گوتی، "پرۆسەی پشتگیریکردنی چالاك بۆ خێزانە ئاوارەکان بۆ جێهێشتنی کەمپەکان بە سەلامەتی و گەڕانەوە بۆ شوێنی ڕەسەنیان، گۆڕانکارییەکی مێژووی دەنوێنێت لە ڕێگەی کۆمەڵگەی نێودەوڵەتی کە دەتوانێت هەوڵەکانی حکومەت پتەو بکات بۆ یارمەتیدانی ئاوارەکان".\nوەهەروەها گوتی، "لە کاتێکدا، ئارەزومه‌ندی گەڕانەوە یەکێكە لە مەرجە پێویستیەکان بۆ ئەم چاڵاکیانە، دەبێت ئێمە درك بە پێویستی ئەم خێزانانە و کۆمەڵگایانە بکەین بۆ ئەوەی گەڕانەوەیان بەردەوام بێت."\nوا پێشبینی دەکرێت کە قۆناغی تاقی کردنەوەیی هەنووکەیی بۆ ئەم دەست پێشخەریە ڕێکخراوە لە نزیکەوە لە گەڵ حکومەتی عێراقی بگاتە نزیکەی ٢,٤٠٠ خێزانی ئاوارە کە ناویان تۆمار کراوە بۆ وەرگرتنی پشتگیری هاوشێوە لە پارێزگای ئەنبارو وهەروەها نەینەوا، ئەمەش بەشداری پێکردنی کۆمەڵگا خانەخوییە لاوازەکان، گەڕاوەکان و هەروەها خێزانە ئاوارەکان دەکات لە ناوچەکانی گەڕانەوە.\nچالاکیەکانی پڕۆژە لە دوو قۆناغ پێك دێت - پێش بەجێهێشتن وەهەروەها گواستنەوە - کە کارکردن لە کەمپەکان و پشتگیریکردن لە ناوچەکانی گەڕانەوە لە خۆ دەگرێت. ئەو خزمەتگووزاریانەی کە بەستتراون بە پرۆسەکە پێشکەش دەکرێن لەسەر ئاستی خێزان و کۆمەڵگا، کە بریتیە لە پاراستن، چاكکردن و نوژەن کردنەوەی بیناکانی نیشتەجێبوون، لابردنی پارچەی جێماو لە ناوچە زیانلێکەوتووەکان، یارمەتیدانی بژێوی ژیان، نهۆکارەکانی گواستنەوە، یارمەتیدانی نەختی لە شێوەی بەخشینی نەخت و دووبارە جێهێشتنن، نوژەن کردنەوەی خزمەتگووزاریە سەرەکیەکان، وە پشتگیریکردنی دووبارە تێکەڵاوبوونەوە پاش گەڕانەوە. ئەم چالاکیانە بە پێی پێوەرەکانی عێڕاقی و نێودەولەتی دەکرێن - ڕێکخراوی نێودەوڵەتی کۆچ لە عێڕاق و هاوبەشەکانی دڵنیایی دەدەن کە گەڕانەوەکان ئارەزومەندانە بن، ڕاگەینراو، شکۆمەند و سەلامەت بێت لە هەموو کاتێکدا.\nگرنگیی گەڕانەوەیەکی شکۆمەند و سەلامەت زیاتر گرنگە لە چاو ڕەچاوکردنی مەترسیەکان کە ڤایرۆسی کۆڕۆنا پێکی دەهێنێت، ئەمەش پەیوەندی بە مەترسی پەتاکەوە هەیە لە کەمپەکان و هەروەها سەرەرای هەوڵەکان بۆ باشترکردنی خزمەتگووزاری و بارودۆخەکان لە ناوچەکانی گەڕانەوە. ڕێکخراوی نێودەولەتی کۆچ لە عێراق هەڵدەستێت بە دانانی ڕێکارەکانی پاراستنی گرنگ بۆ ڕێگەگرتن لە بڵاوبوونەوەی کۆڕۆنا لە کاتی چالاکیەکان دا، کە بریتین لە هاوبەشی کردنی نوێترین ڕێنمایی وهەروەها ئەو زانیاریانەی کە پەیوەندیان بە گەڕانەوە هەیە (لە ڕێگەی کورتە نامەی (SMS) کە پەیوەندی هەیە بە هێڵە یارمەتیدەرەکانی ڕەخنەو پێشنیارەکان). پشکنینی پلەی گەرمی لە هەردوو ڕۆژەکەدا بە تەواوەتی دەکرێت، وەك بەشێك لە ئەرکی پرۆسەکانی خزمەتگوزاری کە دانراوە بۆ گەڕاوەکان.\nهەوڵەکانی ڕێکخراوی نێودەوڵەتی کۆچ لە عێڕاق بۆ پتەوکردنی ئارەزومەندی، سەلامەتی، شکۆمەندی وچارەسەی ڕاگەیەنراو بۆ ئاوارەبوون پشتگیری دەکرێت لەلایەن ژمارەیەك لە هاوبەشە نێودەوڵەتیەکان، بە شێوەیەکی تایبەتی نووسینگەی ولایەتە یەکگرتووەکان بۆ دانیشتوان و پەنابەران و کۆچکردن (PRM).\nلەم بارە، بالێۆزی ولایەتە یەکگرتوەکان لە بەغدا کە بە کارووبارەکان هەڵدەستێت، بڕایەن مکفیتەرس، دووپاتی بەهای پاڵپشتی کردنی ولایەتە یەکگرتووەکان کردەوە بۆ ڕێکخراوی نێودەوڵەتی کۆچ، کە دەڵێت، "ولایەتە یەکگرتووەکان لە ناخەوە زۆر پابەندە بە بەختەوەری ئەوانەی کە لێقەوماوترین خەڵکن لە جیهاندا، کە خێزانە ئاوارەکان لە عێڕاق و کۆمەڵگە ڕەسەنەکانیان دەگرێتەوە. پشتگیری کردنی ئەم کۆمەڵگایانە و دانیشتوانانەکان بەشێکن لە پشتگیری کردنی سەقامگیری وسەرکەوتن لە عێراق."\nئەم دەست پێشخەریە بەشێکە لە کۆششە هاوبەشەکانی فراوانتر، لەگەڵ ڕێکخراوەکانی ناحکومی وهەروەها ئاژانسەکانی نەتەوە یەکگرتووەکان، بۆ پشتگیری حکومەت و خەڵكی عێراق بۆ کۆتایی هێنان بە ئاوارەبوون و بەدیهێنانی چارەسەری بنبڕ. ڕێکخراوی نێودەوڵەتی کۆچ و چەندین هاوبەشی نێوەدەوڵەتی، کە پرۆگرامی نەتەوە یەکگرتووەکان بۆ گەشەپێدان (UNDP)، کۆمسیۆنی باڵای نەتەوە یەکگرتووەکان بۆ پەنابەران (UNHCR)، نووسینگەی نەتەوە یەکگرتووەکان بۆ هەماهەنگی کردنی کاروبارە مرۆییەکان (OCHA) وهەروەها نێردەی نەتەوە یەکگرتوەکان بۆ یارمەتیدانی عێڕاق (UNAMI) دەگرێتەوە، کە بەشداریان کردووە لە جۆرەها چالاکی فراوان بۆ پشتگیری پێداویستیەکانی ئاوارەکان، گەڕاوەکان، کۆمەڵگە خانەخوێیەکان وهەروەها دانیشتوانی تری لێقەوماو لە عێڕاق.\nئەم هەواڵە 7444جار خوێندراوەتەوە


بەلاغی کۆتایی یەکەمین کۆنگرەی یەکێتی نوسەرانی جینۆسایدی کوردستان | KURDPLAT\nبەلاغی کۆتایی یەکەمین کۆنگرەی یەکێتی نوسەرانی جینۆسایدی کوردستان\nکوردپلات 11/21/2021 07:22:00 م ليست هناك تعليقات\nنوسەران و شارەزایان\nئه‌ندامانی كۆنگرەی دامەزراندن\nرۆژی 18ی نۆڤه‌مبه‌ری 2021 له شاری كه‌ركوك كۆنگرەی دامەزراندنی یه‌كێتی نوسه‌رانی جینۆسایدی کوردستان بەئامادەبوونی چەندین نوسەرو شارەزایی بواری جینۆساید و تاوانەکانی دژ بەمرۆڤایەتی و تاوانی جەنگ به‌سترا. ھەمان رۆژ کۆنگرە بەسەرکەوتویی کۆتایی بەکارەکانی خۆی ھێنا.\nبەپێویستی دەزانین روونی بکەینەوە، کە بیرۆکەی ئەم پرۆژە نیشتمانیە ده‌گه‌ڕێته‌وه بۆ چه‌ند ساڵێک له‌مه‌وبه‌ر، بەڵام دواجار یەکەمین کۆبونەوەی بەکرداریکردنی لە 13 حوزەیرانی 2021 لە کەرکوك بەڕێوەچوو و دواتر ھەردوو كۆبونه‌وه‌ی ئەمساڵی ٢٠٢١ له مۆنۆمێنتی ئه‌نفال له‌چه‌مچه‌ماڵ و مۆنۆمێنتی هه‌ڵه‌بجه له پارێزگای هه‌ڵه‌بجه‌ی شه‌هید، زەمینەی سازدانی یەکەمین کۆنگرەی دامەزراندن بوو لە کەرکوک.\nکۆنگرەی دامەزراندن، بە ئامادەبوون و بەشداری 63 ئەندام، گۆڕینی ناوی یەکێتێەکەی لە (یەکێتی نوسەرانی جینۆساید و ئەنفال) بۆ (یەکێتی نوسەرانی جینۆسایدی کوردستان)، و هەڵبژاردنی دەستەی بەڕێوەبردن و سپاردنی پرۆژەی پەیڕەو و بەرنامەی کار بە لیژنەی شارەزایان بۆ پیداچونەوە و دواتر پەسەندکردنی لەلایەن دەستەی بەڕێوەبردن و لیژنەی پیداچونەوەوە، کارەکانی کۆنگرەی بەسەرکەوتویی کۆتایی پێ ھێنا.\nمەبەست لە سازدانی کۆنگرەکە لە کەرکوک بۆ بایەخدان بوو بەو شارەی کە چەندین جار تووشی پەلاماری کۆمەڵکوژی و کاولکردن و تاوانی دژ بەمرۆڤایەتی مەترسیدار بۆتەوە.. بەتایبەت کە لە ئێستادا ماوەی چوار ساڵە، رووبەرووی سیاسەتێکی نوێی بە عەرەبکردن و راگواستنی گوندە کوردییەکان بۆتەوە..ئەگینا ھەموو کوردستان و دۆسیەکانی جینۆساید جێی بایەخی کاری یەکێتیەکە دەبێت.\nلەو چوارچێوەیەدا، کۆنگرە چەند راسپاردەیەکی گرنگی بە دەستەی بەڕێوبردن سپارد بەشێکی لەوانە:\nیەکەم: یەکێتی نوسەرانی جینۆساید، یەکێتی ھەموو قەڵەمێکی بەپەرۆشی بواری ئەنفال و کیمیاباران و راگواستن و کۆمەڵکوژیە. کار بۆ کۆکردنەوەی ھەموو تواناکانی ئەو بوارە دەکات و وەک چەترێکی گشتگیر بۆ پرۆژەی نوێ و کاری بەکۆمەڵ و تاک پاڵپشت و ھاوکار دەبێت.\nدووەم: سازدانی کۆڕو کۆنگرە لە ناوەوەو دەرەوەی کوردستان بەبەشداری پێکردنی شارەزایانی بیانی و ناوخۆیی و بەستنی کۆنگرەی نێودەوڵەتی ساڵانە تایبەت بەناساندنی جینۆسایدی کوردستان.\nسێیەم: دروستکردنی پەیوەندی لەگەڵ رێکخراوە پەیوەندیدارەکانی بواری جینۆساید و ناوەندە ئەکادیمیەکان و دەزگاکانی پشتیوانی مافی مرۆڤ.\nچوارەم: ھاندانی ناوەندەکانی پەروەردەو خوێندنی باڵا بەبایەخدان بەم کەیسە نیشتمانی و چارەنوسسازەی گەلی کوردستان بەھاندان بۆ توێژینەوەو جێکردنەوەی لە پرۆگرامەکانی خوێندن و فێرکردن.\nپێنجەم: کۆکردنەوەی بەڵگەو بەدیکۆمێنت کردنی ھەموو سەرچاوەیەک پەیوەست بێ بەجینۆسایدی کوردەوەو پاراستنیان لەناوچوون و بەکارھێنانیان بۆ چالاکی و ناساندن و مانەوە.\nشەشەم : ھاوکاریکردنی ھەردوو پەرلەمانی کوردستان و ئەنجومەنی نوێنەرانی عیراق لە پابەندکردنی حکومەت بە رێکاری یاسایی بۆ زیندوو راگرتنی دۆسیەی جینۆسایدی گەلی کوردستان و گەلانی عێراق.\nحەوتەم : دەرکردنی بڵاوکراوەو وەرگێڕانی نوسین دۆکیۆمێنتی تایبەت بەجینۆساید بۆ سەر زمانە بیانیەکان.\nھەشتەم :ھاندانی ھەردوو حکومەتی عیراق و ھەرێمی کوردستان بۆ فەرامۆش نەکردنی دۆسیەی جینۆسایدی گەلی کوردستان و گەلانی عیراق.. ساڵانە بوجە تەرخان بکرێ بۆ مۆنیۆمێنت و گۆڕە بەکۆمەڵەکان و مەزاری قوربانیان و ژیانی کەسوکاری قوربانیان.\nیەکێتی نوسەرانی جینۆسایدی کوردستان بە ھیواوە دەڕوانێتە بەدەنگەوە ھاتنی ھەموو نوسەرانی بواری جینۆساید بۆ کاری پێکەوەیی و داوای بەدەنگەوە ھاتنی راستەوخۆی دامەزراوەکانی حکومی و ناحکومی دەکەین بۆ ھەماھەنگی و کاری ھاوبەش و قەرەبوکردنەوەی ئەو ساڵانەی بەکەمتەرخەمی تێپەڕین و دەست لەناو دەست بۆ راپەڕاندنی ئەو ئەرکانەی کە کۆنگرە بە دەستەی بەڕێوەبردن و ئەندامانی کۆنگرەی سپارد.


ئێران –ئەمریکا دۆست یا دوژمن\nکاتێک(ئایەتوڵاخومەینی)لەدوای وەرگرتنی دەسەڵات دەڵێت: ئێمە شۆرشەکەمان بۆ ھەموو جیھان ھەناردە دەکەین" ئیدی لەو کاتەوە بارودۆخی ناوچەی رۆژھەڵات بەتایبەتی وڵاتانی عەرەب، بەبیانوی شۆرشی ئێران دەستێوەردانی ئێرانی پێوە دیاربوە، بەچەشنێکیتر لەو کاتەوە کۆی وڵاتانی دراوسێی ئێران بەتایبەتی عێراق و سوریا ھەیمەنەی وڵاتیان بەپارێزراوی نەمایەوە، عێراق بەجەنگی ھەشت ساڵەی لەگەڵ ئێران و سوریاش بەچەندین کێشەی ناوخۆییەوە بەردەوامە، ئێستاش عێراق بەئامادەیی ئەمریکا لەلایەن ئێرانەوە بەرێوەدەبرێت، سوریاو یەمەن و چەندانی دی لەناو لەپی دەستی ئێرانەوە ئاراستە دەکرێن، ھەرچی ئەمریکاشە ھەر رۆژەو بەچەشنێک ئێران تۆمەتباردەکات، بەوزەی ئەتۆمی و بەدەست وەردان لەسەروەری وڵاتانی دی بەبێ ئەوەی بگەرێتەوە بۆخاڵی سەرەکی "کەشۆرشی ھەناردەکراوی ئێرانە، بەردەوامی ھەیەو دەشبێت ھەتا ئێران بەم شێوەیە ھەبێت".\nیەکێک لە گوتارەکانی (ئایەتوڵا خومەینی) کە پایەی ئێرانی لەسەر بنیات نرا، ئەو وتارە سەرەتاییە بوو کەلە ساڵی ١٩٨٢ گوتی:"شۆرشەکەمان ھەناردەدەکەین، ئەمەش بەواتای پاوانخوازی نیە، بەڵکو خۆمان بەفریادرەس دەزانین بەرامبەر زوڵمی وڵاتە زلھێزەکان".\nئالێرەوەیە کە دەتوانین گومان بکەین، کە ئێران بۆخوانێکی ھەمیشەیی و وەک ھێزێکی ئامادە تەوقیتدەکرێت کە ئەمریکا بانگھێشتە بۆ ئەو ناوچانەی بۆی دەچێت، چونکە لەپاڵ ھەرچونێکی ئێران بۆھەر وڵاتێک لێدانە لەئاراستەی ئەمریکا، تا کاردەگاتە کێشە ناوخۆییەکانی ئەو وڵاتە، بەدیوێکتر لەھەر جێگەیەک ئێران بونی ھەبوبێت ئەمریکا مەترسی لەسەر ئەو جێگەیە نەشاردۆتەوەو بریاری مانەوەی لەو جێگەیەداوە، ئەگەر ئامادەیی ھەبوبێت بۆنموونە (عێراق).\nوتە بەناو بەنگەکەی (ئایەتوڵا خومەینی) کەسەبارەت بە ئیسرائیل ھەر لەساڵی ١٩٨٢دا دەڵێت: "ئێمەدەڵێین دەبێت ئیسرائیل لەو پەری رۆژگاری بسردرێتەوە" ئەم وتەیەش تا ئێستا وجودی ھەیە لەسیاسەتی ئێراندا و رەنگدانەوەی بەردەوامە، لەو کاتەوە تائێستا ھەر جۆرە دانوستانێک لەئێرانەوە بەرامبەر ئیسرائیل رەتدەکرێتەوە، ئەو قسەیە بۆتە دەستورو بنەمایەکی نەگۆری سیاسەتی دەرەوەی ئێران، واتە پراکتیزەکردنی وتاری خومەینی تا ئێستا نەگۆرەو ھەتا ئێستاش ھەناردەکردنی ئەو شۆرشەی کە دژ بەوڵاتانی زلھێزە بەردەوامە.\nبابەتی ھەناردەکردنی شۆرش لەسەر بنەمای وتاری سەرەتایی خومەینی، تەنھا وەک وتارێک نیە تابەسەریا تێپەرێت، بەڵکو تائێستا ئامادەیی ھەیە لەشکڵی سیاسەتی دەرەوەیدا، ئەگەر چی لە ھیچ مادەیەکی دەستوری ئێراندا وشەی (ھەناردەی شۆرش) بەکار نەھاتوە و سەرنجی راستەو خۆی نەخراوەتە سەر، بەڵام کەم تا زۆر لەھەناوی دەستورەکەیدا لەمادەی ١٥٤سەبارە بە ئامانجەکانی سیاسەتی دەرەوە باس لە وەدەکات، کە "کۆماری ئیسلامی ئێران خۆشبەختی ھەموو کۆمەڵگەی سەر زەوی بەئامانجی خۆی دەزانێت و سەربەخۆی و حوکمی حەق و یەکسانی بەمافی ھەموو خەڵکی جیھان دەزانێت، بۆیە بەرگری لەھەموو مافخوراوان دەکات لەھەر شوێنێکی جیھانبن و سەرەرای دەست تێوەردان و خۆدورگرتن لەناوخۆی گەلانی تر".\nکەمنین ئەو چاودێرانەی کەبروایان وایە، ئەم مادەیە ئاماژەیەکە بۆ ئەو وتارەی خومەینی، کە باسی ھەناردەکردنی شۆرشی شیعی ئێرانی دەکات و تائێستا نەگۆراوەو بەردەوامی ھەیە.\nئالێرەوەیە کە ھەرجۆرە دەست تێوەردانێک کە ئێران دەیکات سەر وڵاتانی دی، لەسەر مێزی سیاسەتی نێودەوڵەتی وەک ئەمریکا دەیخاتە دەستوری دەوڵەتەکەیەوە وەک بەرگری مافخوراوان و زڵملێکراوان دەیخاتەرو، نەک وەک ھەناردەکردنی شۆرشی شیعی ، ئەگەرچی روونە ئەم جۆرە سیاسەتەی ئێران بۆ ھەژموونی خۆی و پاراستنی خۆیەتی بەتایبەتی خەونی(ھیلالی شیعی)لەناوچەکەدا، بونی گرژی بەردەوامی ناوچەکە بەردەوامبونی خۆشیەتی بۆ وزەی ناوەکی ، وەک دەڵین ئەمانە ھۆکارن بۆھاتنە ناوەوەی ئێران بۆ ئەو وڵاتانە نەک بەرگری لەستەملێکراوان.\nبەکورتی ئێران دەستبەرداری سیاسەت و ئامانجی خۆی نابێت و چەکی شۆرشی ھەناردەکراو، کە تائێسا عێراق و سوریا و لوبنا و یەمەن ولیبیا و فەلەستینی گرتۆتەوە، بەو شێوەیەش دەیەوێت ئامانجە سەرەکیەکەی کە دروستکردنی پشتێنەیەکی (ئێرانی –شیعەییە) بچەسپێنێت و گرێدراوی بکات بەبەردەوامی حوکمی خۆیەوە، واتە ھەرکات "ئەمریکا بۆی کرا یان توانی یان بەدیمانکرد کە رۆڵی سەرەکی دیاریکردوەو دەیبەخشێت!!" کە ئەو وڵاتانە لەو پشتێنەیە کراونەتەوەو خراونەتەوە سەر سکەی دەستوری حوکمی ھاوڵاتی بوونی خۆیان و نارەزایەتی ھاوڵاتیان بەگرنگ وەردەگرێت، ئەوکات دەکرێت سەیری نارەزاییەکانی ھاوڵاتیانی ئێستای ئێران بەگرنگ وەربگرین کە دەکرێت شتێک بگۆرن، یان بەفیعلی پشتیوانیەکی جدیان ھەیە لەلایەن ئەمریکاوە، وەلێ تا ئەوە پشتێنە نەکرێتەوە ئەوا ھەر جۆرە گۆرانکارییەک لەئێران ئەگەرێکی چاوەروان نەکراوە.\nئێران –ئەمریکا دۆست یا دوژمن ھێمن کەریم کاتێک(ئایەتوڵاخومەینی)لەدوای وەرگرتنی دەسەڵات دەڵێت: ئێمە شۆرشەکەمان بۆ ھەموو جیھان ھەناردە دەکەین" ئیدی لەو کاتەوە بارودۆخی ناوچەی رۆژھەڵات بەتایبەتی وڵاتانی عەرەب، بەبیانوی شۆرشی ئێران دەستێوەردانی ئێرانی پێوە دیاربوە، بەچەشنێکیتر لەو کاتەوە کۆی وڵاتانی دراوسێی ئێران بەتایبەتی عێراق و سوریا ھەیمەنەی وڵاتیان بەپارێزراوی نەمایەوە، عێراق بەجەنگی ھەشت ساڵەی لەگەڵ ئێران و سوریاش بەچەندین کێشەی ناوخۆییەوە بەردەوامە، ئێستاش عێراق بەئامادەیی ئەمریکا لەلایەن ئێرانەوە بەرێوەدەبرێت، سوریاو یەمەن و چەندانی دی لەناو لەپی دەستی ئێرانەوە ئاراستە دەکرێن، ھەرچی ئەمریکاشە ھەر رۆژەو بەچەشنێک ئێران تۆمەتباردەکات، بەوزەی ئەتۆمی و بەدەست وەردان لەسەروەری وڵاتانی دی بەبێ ئەوەی بگەرێتەوە بۆخاڵی سەرەکی "کەشۆرشی ھەناردەکراوی ئێرانە، بەردەوامی ھەیەو دەشبێت ھەتا ئێران بەم شێوەیە ھەبێت". یەکێک لە گوتارەکانی (ئایەتوڵا خومەینی) کە پایەی ئێرانی لەسەر بنیات نرا، ئەو وتارە سەرەتاییە بوو کەلە ساڵی ١٩٨٢ گوتی:"شۆرشەکەمان ھەناردەدەکەین، ئەمەش بەواتای پاوانخوازی نیە، بەڵکو خۆمان بەفریادرەس دەزانین بەرامبەر زوڵمی وڵاتە زلھێزەکان". ئالێرەوەیە کە دەتوانین گومان بکەین، کە ئێران بۆخوانێکی ھەمیشەیی و وەک ھێزێکی ئامادە تەوقیتدەکرێت کە ئەمریکا بانگھێشتە بۆ ئەو ناوچانەی بۆی دەچێت، چونکە لەپاڵ ھەرچونێکی ئێران بۆھەر وڵاتێک لێدانە لەئاراستەی ئەمریکا، تا کاردەگاتە کێشە ناوخۆییەکانی ئەو وڵاتە، بەدیوێکتر لەھەر جێگەیەک ئێران بونی ھەبوبێت ئەمریکا مەترسی لەسەر ئەو جێگەیە نەشاردۆتەوەو بریاری مانەوەی لەو جێگەیەداوە، ئەگەر ئامادەیی ھەبوبێت بۆنموونە (عێراق). وتە بەناو بەنگەکەی (ئایەتوڵا خومەینی) کەسەبارەت بە ئیسرائیل ھەر لەساڵی ١٩٨٢دا دەڵێت: "ئێمەدەڵێین دەبێت ئیسرائیل لەو پەری رۆژگاری بسردرێتەوە" ئەم وتەیەش تا ئێستا وجودی ھەیە لەسیاسەتی ئێراندا و رەنگدانەوەی بەردەوامە، لەو کاتەوە تائێستا ھەر جۆرە دانوستانێک لەئێرانەوە بەرامبەر ئیسرائیل رەتدەکرێتەوە، ئەو قسەیە بۆتە دەستورو بنەمایەکی نەگۆری سیاسەتی دەرەوەی ئێران، واتە پراکتیزەکردنی وتاری خومەینی تا ئێستا نەگۆرەو ھەتا ئێستاش ھەناردەکردنی ئەو شۆرشەی کە دژ بەوڵاتانی زلھێزە بەردەوامە. بابەتی ھەناردەکردنی شۆرش لەسەر بنەمای وتاری سەرەتایی خومەینی، تەنھا وەک وتارێک نیە تابەسەریا تێپەرێت، بەڵکو تائێستا ئامادەیی ھەیە لەشکڵی سیاسەتی دەرەوەیدا، ئەگەر چی لە ھیچ مادەیەکی دەستوری ئێراندا وشەی (ھەناردەی شۆرش) بەکار نەھاتوە و سەرنجی راستەو خۆی نەخراوەتە سەر، بەڵام کەم تا زۆر لەھەناوی دەستورەکەیدا لەمادەی ١٥٤سەبارە بە ئامانجەکانی سیاسەتی دەرەوە باس لە وەدەکات، کە "کۆماری ئیسلامی ئێران خۆشبەختی ھەموو کۆمەڵگەی سەر زەوی بەئامانجی خۆی دەزانێت و سەربەخۆی و حوکمی حەق و یەکسانی بەمافی ھەموو خەڵکی جیھان دەزانێت، بۆیە بەرگری لەھەموو مافخوراوان دەکات لەھەر شوێنێکی جیھانبن و سەرەرای دەست تێوەردان و خۆدورگرتن لەناوخۆی گەلانی تر". کەمنین ئەو چاودێرانەی کەبروایان وایە، ئەم مادەیە ئاماژەیەکە بۆ ئەو وتارەی خومەینی، کە باسی ھەناردەکردنی شۆرشی شیعی ئێرانی دەکات و تائێستا نەگۆراوەو بەردەوامی ھەیە. ئالێرەوەیە کە ھەرجۆرە دەست تێوەردانێک کە ئێران دەیکات سەر وڵاتانی دی، لەسەر مێزی سیاسەتی نێودەوڵەتی وەک ئەمریکا دەیخاتە دەستوری دەوڵەتەکەیەوە وەک بەرگری مافخوراوان و زڵملێکراوان دەیخاتەرو، نەک وەک ھەناردەکردنی شۆرشی شیعی ، ئەگەرچی روونە ئەم جۆرە سیاسەتەی ئێران بۆ ھەژموونی خۆی و پاراستنی خۆیەتی بەتایبەتی خەونی(ھیلالی شیعی)لەناوچەکەدا، بونی گرژی بەردەوامی ناوچەکە بەردەوامبونی خۆشیەتی بۆ وزەی ناوەکی ، وەک دەڵین ئەمانە ھۆکارن بۆھاتنە ناوەوەی ئێران بۆ ئەو وڵاتانە نەک بەرگری لەستەملێکراوان. بەکورتی ئێران دەستبەرداری سیاسەت و ئامانجی خۆی نابێت و چەکی شۆرشی ھەناردەکراو، کە تائێسا عێراق و سوریا و لوبنا و یەمەن ولیبیا و فەلەستینی گرتۆتەوە، بەو شێوەیەش دەیەوێت ئامانجە سەرەکیەکەی کە دروستکردنی پشتێنەیەکی (ئێرانی –شیعەییە) بچەسپێنێت و گرێدراوی بکات بەبەردەوامی حوکمی خۆیەوە، واتە ھەرکات "ئەمریکا بۆی کرا یان توانی یان بەدیمانکرد کە رۆڵی سەرەکی دیاریکردوەو دەیبەخشێت!!" کە ئەو وڵاتانە لەو پشتێنەیە کراونەتەوەو خراونەتەوە سەر سکەی دەستوری حوکمی ھاوڵاتی بوونی خۆیان و نارەزایەتی ھاوڵاتیان بەگرنگ وەردەگرێت، ئەوکات دەکرێت سەیری نارەزاییەکانی ھاوڵاتیانی ئێستای ئێران بەگرنگ وەربگرین کە دەکرێت شتێک بگۆرن، یان بەفیعلی پشتیوانیەکی جدیان ھەیە لەلایەن ئەمریکاوە، وەلێ تا ئەوە پشتێنە نەکرێتەوە ئەوا ھەر جۆرە گۆرانکارییەک لەئێران ئەگەرێکی چاوەروان نەکراوە.


١٢ شت کە هەموومان لەسەر کار ئەنجامی دەدەین – تۆڕی میدیایی خەڵک\n2019/11/09 - 6:44 PM\nژیانی نێو ئۆفیس لە هەموو جیهاندا کۆمەڵێک شتی هاوشێوە تێدایە، ئەمەی خوارەوە بەشێکە لەو شتانەی کە هەموومان لەسەر کار ئەنجامی دەدەین:\nدەستدەنێیت بە ئاسانسۆرەکەدا و چاوەڕوانی هاوکارەکەت ناکەیت!\nلە تەوالێت پشتت بە کلێنکسەکانەوە نایەشێت و یەک دنیا بەکار دەهێنیت\nهەندێک ڕۆژ چەنجارێک ماڵئاوی لە یەک دەکەن\nزۆرجار شیرینی دێت و دەیخۆیت، ناشزانیت هی چییە\nهەر کاتی کارەکەت تەواو بوو یەکسەر دەڕۆیتەوە\nهەندێکجار لە تەوالێت کاتێکی تایبەت بە خۆت وەردەگریت\nهەندێک ڕۆژیش بە هیچشتێک کاتت لێناڕوات\n-زۆرجار لە کۆبونەوەکان وێنەی جۆراوجۆر لەسەر کاغەز دەکێشیت\n-زۆرجاریش بە دزی بەڕێوبەرەوە لەسەر کۆمپیتەرەکە یاری دەکەیت\nلەکاتی پشووی نانخواردندا ئامادەنیت هیچ کارێک بکەیت\nکاتێکی زۆریش بە سۆشیالمیدیاوە دەکوژیت\nکاتێک چاکە سارد و بێتامە!\n2020/05/21 - 5:51 PM\nئەمەی خوارەوە تێستێکی کۆمەڵایەتییە لەسەر کەسایەتی تۆ لە ڕێگەی سەرنجەکانتەوە بۆ سەر یەکەم ئاژەڵ لەم وێنەیەدا:\nتەماشای وێنەکە بکە و پێمان بڵێ یەکەمجار کام ئاژەڵەت بینی:\nگەر یەکەم ئاژەڵ زێبراکەت بینی هێمایە بۆ ئەوەی تۆ کەسێکی قۆشمەچیت و هیوایەتت گاڵتە و گەپە\nتۆ کەسێکیت کە زۆر حەزت بە قسە نییە و زۆرکەس وادەزانێت لە شەرمنیەوەیە، بەڵام سەرکزی دڵ وریایت.\nتۆ کەسێکی ١٠٠٪ گەشبینیت و هیچ شتێک ناتوانێت چۆکت پێدابدات و خەمگینت بکات.\nکەسێکی زۆر هێمنیت و هەموو ڕۆژێکت بە ئارامی تێدەپەڕێت.\nتۆ کەسێکێت کە زۆر بە وردی لەو شتانە دەڕوانیت کە لەدەوروبەرت ڕوودەدات و زۆر گرنگە لات ئاگاداری وردەکاریەکان بیت.\nکەسێکی پارێزگاریت و زیاتر حەزت بە شتە کلاسیکیەکانە\nکەسێکی زۆر کۆمەڵایەتیت و هەر زۆر ئاسانیش خۆت لەگەڵ هەموان دەگونجێنیت.\nکەسێکی زۆر سەربەخۆیت و بۆ هەموو بڕیارەکان تەنها بەقسەی خۆت دەکەیت\nکەسێکی زۆر داهێنەرانەیت و بۆ ئەوە باشیت ببیت بە هونەرمەند، چونکە مێشکت زۆر فراوانە\nکەسایەتیەکی سەرکردەیت هەیە و حەزدەکەیت ببیتە فەرمانڕەوا\nکەسێکی زۆر وردیت و بە باشی بیر لەهەموو شتەکان دەکەیتەوە پاشان بڕیاری لێدەدەیت.


رۆژ ئاڤا نە بۆ فروتنێ یە\nعەلی ئۆرەماری - 10-10-2019 - 1553 جار خوێندراوەتەوە\nپشتی هەشت ساڵێن شۆرەشا گەلێ سوریا بگشتی و گەلێ کورد ل باکورێ رۆژهەلاتا سوریا (رۆژئاڤایێ کوردستانێ )بتایبەتی .\nشۆرەشا سوریا هاتە وەرپێچان دناڤبەرا بەرژەوەندیێن روسیا و ئیرانێ و تورکیا ل رەخەکی و دناڤبەرا دەوڵەتێن عەرەبی(سعودیە و قەتەر) ڕەخێ دیتر کۆئەڤێن دوماهیێ هیڤیێن راکرنا رژێما ئەسەد ب بەرنامەیەکێ ئەمریکی ڕادچاندن، یێن ل دەست پێکا بهارا گەلێ سوریا ل ۲۰۱۱ خۆ وەک پاڵەوان و رێکخستیکەرێن هندەک ژ گرۆپێن بناڤێ ئۆپزسیوونا سوریا ،ل ژێر ناڤێ لەشکەرێ سوریا ئازاد و ب ملیارەها دولار لێ هاتین مەزاختن و ب باشترین چەکێن ئەمریکی هاتینە پڕ چەککرن ،هەر زویی وکێمتر ژ سالەکێ بوونە پاریەکێ بسانەهی و د سەفقەیەکا نهێنی دا هاتنە ڤالاکرن ژ گیانێ بهارا گەلێ سوریادا و هاتن فروتن و ئەو هەمی چەک و شیانێن ژبۆ بدوماهیک ئینانا رژێما ئەسەد هاتینە پەخشینکرن کەفتنە ئێخستنە دەستێن گرۆپێن بەرەی نەسرەو دەوڵەتا ئیسلامی دا و ئێدی چ تۆشتەک بناڤێ هێزێن لەشکەرێ ئازاد وەک پارچەیەکا سوری نەما ،کۆ گەلەک ژ چاڤدێر وشرۆڤەکارێن سیاسی پەیدابوونا داعش بوێ هێزا مەزن، بۆ سەفقەیەکا نهێنی یا یا رادەستکرنا چەک و،پارەیێ ژبۆ هەلگیرساندنا شۆرەشا گەلێ سوریا،هاتیە تەرخانکرن بۆ دەستێ گرۆپێن تیرورست دزڤرینن، ئێدی وەک هەڵما تێزابێ داعش بۆ ئاگر وهەر جهێ گەشت بایێ دناڤبەرا چەند دەمژمێرەکێن کورت دا ئەو دەڤەر وباژێر تاتن شەوتاندن و ئالایێ ڕەشێ کۆشتن و هەتکبرن وتالانکرنێ تات بڵند کرن ، زوربەیا ئاخا سونیێن عیراقێ ب موسلا بوویە پایتەختێ خیلافەتا داعش و ب زوربەیا ئاخا باشورێ روژهەلاتاسوریا و ناڤەراست و تا گەهشتیە دەڤەرێن کوردی ل رۆژ ئاڤا و کۆبانێ یا بخۆراگریا کچ و لاوێن خۆ شیایی بۆ نێزیکی شەش هەیڤان د بەرگریەکا بێ وێنەدا نەهێلای بکەڤیتە ددەستێن تیرورستێن داعش وچەتەیێن دەوڵەتا تورکیا دا ،کۆ ل وێ رۆژێ وحەتا ئیرو تورکیا دکەسایەتیا ئەردوغانێ خۆین مێژدا و لپێش چاڤێن هەمی جیهانێ وبچەک وهەمی شیانێن قوڵپا ناتۆ ،شەرێ هێزێن یەپەگێ ویەپەژێ ونهۆژی(قەسەد)دێ دکەت، هێزێن سوریا دیمۆکرات وەک پالەوانێن ژناڤبرنا داعش هاتنە نیاسین و هەر ئەو بوون ژی یێن پشتی خۆراگریا کۆبانێ وێڤەتر هەڤرکی لسەر هاتیەکرن کی دێ زویتر دوستینیا،وانا بخۆ کێشیت، و مەدید کانێ چەوان ل کۆچکا ئەلیزێ و کچکاسپی وەک سەروک و پالەوانێن سەد سالیا بیست و ئێکێ پێشەوازی لێ تاتن کرن و وێڤەتر ئەمریکا وهەڤپەیمانیا ل دژی داعش.\nهێزێن سوریا دیمۆکرات وەک هێزێن دوست و،بەشەک ژ هێزێن هەڤپەیمانا سەرەدەری لگەل داهاتەکرن تا پایتەختێ دوویێ یێ داعش ڕەقە بفەرمانداریا زەندێن کجێن رۆژئاڤا هاتیە رزگارکرن و ئێدی هێزێن کوردی لبن ناڤێ هێزێن سوریا دیمۆکرات وەک هێزەکا کاریگەر و هژمار بووبێتەکرن هاتە نیاسین و ئەمریکا گەلەک بدوستێن خۆ دانیاسین و پشتەڤانیێن مەزنێن چەکی ژبۆهاتنە تەرخانکرن وگەلەک هیڤیێن مەزن نەتنێ بۆگەلێن باکۆرێ سۆریا بەلکی چاڤەرێ تاتەکرن هێزێن سۆریا دیمۆکراتا وجڤاتا وێ یا سیاسی ببنە رزگارکەرێن هەمی سوریا و ئەو سیستەمێ ل رۆژئاڤایێ کوردستانێ هاتیە دانان ببیتە بنیاتەک سوریانۆی لسەر بێتەئاڤاکرن ، کۆ بکریار سەلماندن دسیستەمێ نەتەوێن دیمۆکراتێک دا هەمی گەلێن دسوریادا دبنە خۆدیێ مافێن خۆ و دشیاندایە براتیا گەلان دڤی سیسەەمیدا وەک سیستەمەکێ نۆیێ جیهانێ سەرەدەری لگەل دا بێتەکرن ،ئێدی پشتی ڤان سەرکەفتنان ئەردوغان وەک گۆرگەکێ دەڤ بخۆین بتایبەت پشتی نەمانا تیرورستێن داعش کۆ هەمی جیهان دزانیت ب پشتەڤانیا ڕاستەوخۆیا تورکیا شەر دکرن ،کەفتە ڕاچاندنا کۆمپلویا ل دژی خۆسەریێن رۆژئاڤا و هێزێن وێ ،ژ دژمنەکێ ئەسەد ئامادەیا خۆدەربری ببیتە دوستەکێ نێزیک و کەفتە پیلان دارشتنا وبکارئینا سیاسەتا ئالوگۆرکرنا بەرژەوەندیا لگەل روسیا ل رەخەکی وئەمریکا ل رەخێ دی و بکارئینا جۆگرافیا تورکیا کۆ وەک پرەکێ تێتە هژمارتن دناڤبەرا ئاورووپا و رۆژهەلاتا ناڤین و،دناڤبەر روسیا و ئەمریکادا وکی گلۆپا کەسک بۆ دەست تێوەردانێن ئەردوغانی هەلبکەت ،دێ تورکیا بکارئیناجۆگرافیا دەوڵەتێ بۆ جێ بەجێکرنا بەرژەوەندیێن وێ یێن سیاسی و ئابۆری بکارئینیت و،هەر لسەر ڤی بنیاتی بەریا دوسالا روسیا ئەو رولێ بێ وژدان ل عەفرینێ ئەنجامداودئەنجامدا دیسان پشتی ٥۸رۆژێن بەرگریەکا کێم وێنەدا عەفرین کەفت و هاتە قەتلعامکرن و ڤالاکرن ژ خەلکێ و وێ.\nدوجارە ژی ترامپ سەرۆکێ سەرخۆشێ ئەمریکا ڤی رولی دبینیت جارەکێ دەما د تۆیتەکێ دا بریارا ڤەکێشانا هێزێن ئەمریکا دای ل سوریا ولبن فشارێن کۆنگریس ومەزنە بەرپرسێن ئەمریکا ژوێ بریارێ پەشێمان بوو،نهۆژی دیسان پشتی کۆ ئەردوغان سیستەمێ ٤۰۰ێ روسی کری و تورکیا یەکە ئەندام ل ناتۆ ،بچیت چەکێ پێشکەفتی ژ قۆڵپا هەڤدژی بکریت، دیسان بەریا سێ رۆژا دیسان تڕەمپێ شێت وسەرخۆش د تۆیتەرەکێدا بریارێ ددەت ژبۆڤەکێشانا هێزێن ئەمریکا ژ هەمی هێلێن سنۆری لگەل تورکیا کۆ دچارچووڤی رێکەفننەکا سێ ئالی تورکی وئەمریکی وقەسەدێ دا هاتبوونە دانان ژبۆ دروستکرنا دەڤەرا ئارام ،ڤەکێشان وژبۆ لێکبادانەکا سەدێ هەشتێ هێلیائەردوغانی ژ هەڤپەیمانێ روسیا بۆ کۆشا تڕەمپی دا ڕابکێشیت ،یان بەرامبەر چەند ملیار دولارەکان کۆ کەسایەتیا تڕەمپی بۆێ چەندێ تێتە نیاسین کۆسیاسیەکێ پارە پەرێسە ودڤێ سەفقەیێ دا هەمی رۆژئاڤا بفروشیته جهەنەما ئەردوغانی و چ تشتەک بناڤێ رۆژئاڤایا کوردی نەمینیت،لێ ئەما تڕەمپی وئەردوغانی ژبیرکرینە ئەو،شۆرەش و رۆژئاڤایا بخۆینێ هاتیە ئاڤاکرن و،ئەو سیستەمێ ب زەندێن کجێن رۆژئاڤا هاتیەئاڤاکرن ب تۆیتەرێن تڕەمپی و ب پارەیێن ئەروغانی نائێتە ژناڤبرن و بۆ فروتنێ نینە.\nپێلن نێچیرڤان ببیته سه‌روكێ هه‌رێمێ\nسەرەدانا وەزیرێ دەرڤەیێ تورکیا بۆ هەرێمێ و چەند ئاماژەیەکێن خراب\nسەروک من تۆپتر دڤێی\nمێژو هۆسا نائێت نڤیساندن ؟\nكۆرتكرنا رێكێ ؟\nوەرن دابینە هەڤدید؟\nپرا دەربازبوونێ ؟\nخۆپێشاندان ھاتنە کرن، پێنگاڤا دووێ دێ چبە\nحكۆمەتا هەرێمی و نمۆنەیا عینادا سیاسی؟\nبووچی خه‌لكی دكتۆر به‌رهه‌م دڤێت ؟\nبڕاستی ژی کریار شەرتە ؟\nکارت و بژارەیێن ددەستێن هەرێمێدا؟\nهەڤپەیمانی ژبۆ دیمۆکراسیەتێ و دادپەروەریێ بووچی.؟


بچوكترین مرۆڤ له‌سه‌ر ڕووی زه‌وی ده‌ناسێنرێت\nSubject: بچوكترین مرۆڤ له‌سه‌ر ڕووی زه‌وی ده‌ناسێنرێت Thu Mar 31, 2011 6:26 am\nئه‌م بابه‌ته زۆر سه‌رنجی راكێشام بۆیه پێم خۆش بوو به ئێوه‌شی ئاشنا بكه‌م\n(ئه‌لیف قوجه‌مان) كه كچێكی توركییه، ژماره‌یه‌كی پێوانه‌یی وه‌ك بچوكترین مرۆڤ له‌سه‌ر ڕووی زه‌وی تۆمار كردو ناویشی له‌كتێبی (گینس بۆ ژماره پێوانه‌ییه‌كان) تۆماركرا.\nبه‌گوێره‌ی سه‌رچاوه‌كانی هه‌واڵ، ده‌سته‌ی ناوبژیوان له‌تۆماركردنی ژماره‌ی پێوانه‌یی نێوده‌وڵه‌تی، دوای پێوانی باڵای (ئه‌لیف)، كه درێژییه‌كه‌ی (72.6) سانتیمه‌تر بووه، به‌بچوكترین مرۆڤ له‌جیهاندا ناساندوویانه.\nجێی وه‌بیرهێنانه‌وه‌یه، دووساڵ له‌مه‌وبه‌ر (سوڵتان كوسم)، كه ئه‌ویش هاوڵاتییه‌كی به‌ڕه‌گه‌ز توركییه، ژماره‌ی پێوانه‌یی وه‌ك درێژترین پیاو له‌جیهاندا تۆماركرد.\nهاوكات به‌م بۆنه‌یه‌وه‌و به‌ئاماده‌بوونی (سوڵتان كوسم)، كه درێژترین پیاوه له‌جیهاندا، ئاهه‌نگێك سازكراو بڕوانامه به‌خشرایه (ئه‌لیف).\n(ئه‌لیف) كه یه‌كه‌م جاری بوو له‌به‌رده‌م كامێرادا ئاماده‌بێت ڕایگه‌یاند، زۆر دڵخۆشه به‌وه‌ی ناوی توركیا چووه‌ته كتێبی (گینس بۆ ژماره پێوانه‌ییه‌كان)، ئه‌ویش به‌درێژترین‌و بچوكترین مرۆڤ له‌جیهاندا\nهیوادارم به سوود بووبێت


خۆپیشاندان ناكۆكی كورد‌و عه‌ره‌بی كه‌ركوك زه‌قترده‌كاته‌وه | نیقاش\nخۆپیشاندان ناكۆكی كورد‌و عه‌ره‌بی كه‌ركوك زه‌قترده‌كاته‌وه\nهه‌زاران پێشمه‌رگه‌ی هه‌رێمی كوردستان، له‌ماوه‌ی رۆژانی رابردودا، رژانه ده‌وروبه‌ری شاری كه‌ركوك…\n2.03.2011 | که‌رکووک\nانتشرت الآلاف من قوات البشمركة الكردية في كركوك\nبه‌دیاریكراویش گه‌وره‌ترین خۆپیشاندانه‌كان له‌قه‌زای حه‌ویجه‌ی عه‌ره‌بنشینی سوننه (50 كم باشوری رۆژئاوای كه‌ركوك) ئه‌نجامدران. له‌و خۆپیشاندانه‌دا خۆپیشانده‌ران وێنه‌ی سه‌دام حسێن‌و ئاڵای رژێمی پێشوی عێراقیان به‌رزكرده‌وه.\nهه‌رچه‌ی له‌ناو شاری كه‌ركوكیش بو، نزیكه‌ی 200 هاوڵاتی له‌به‌رده‌م باڵه‌خانه‌ی پارێزگا كۆبونه‌وه‌و داوای نه‌هێشتنی‌و پوچه‌ڵكردنه‌وه‌ی ماده‌ی 140ی تایبه‌ت به‌ناوچه جێناكۆكه‌كانیان ده‌كرد كه ئاماژه به‌ئاساییكردنه‌وه‌ی بارودۆخی ئه‌و ناوچانه‌و گه‌ڕاندنه‌وه‌یان بۆ پێش سیاسه‌تی ته‌عریبكردنی سه‌دام حسێن ده‌دات.\nله‌حه‌ویجه‌دا، شه‌ڕ‌و پێكدادانه‌كان له‌كاتێكدا ده‌ستی پێكرد كه هاوڵاتیان ده‌یانویست ده‌ست به‌سه‌ر بینایه‌كی قه‌زاكه بگرن‌و له‌ئه‌نجامی ته‌قه‌كردنی هێزه ئه‌منیه‌كان، هاوڵاتیه‌ك كوژرا‌و 23ی تریش بریندار بون.\nتاكو ئێستاش به‌رپرسیارێتی ئه‌نجومه‌نی سیاسی عه‌ره‌ب روننه‌بوه‌ته‌وه له‌پلاندانان بۆ هێرشكردنه سه‌ر ده‌زگاكانی ئاسایشی كه‌ركوك، هه‌رچه‌نده ئه‌و ئه‌نجومه‌نه تاكو ئێستا ئه‌و تۆمه‌تانه‌ی ره‌تنه‌كردوه‌ته‌وه.\nله‌باره‌ی ئه‌م تۆمه‌تانه‌ش كه لایه‌نی كورد ده‌یخاته پاڵ عه‌ره‌بی پارێزگای كه‌ركوك، په‌رله‌مانتارێكی بزوتنه‌وه‌ی گۆڕانی ئۆپۆزسیۆن، كه نه‌یویست ناوی بهێندرێت، وتی "ئه‌مه هه‌موی سیناریۆی حزبه كوردیه ده‌سه‌ڵاتداره‌كانه كه ده‌یانه‌وێت سۆزی هاوڵاتیانی هه‌رێمی كوردستان به‌لای كه‌ركوكدا رابكێشن‌و واز له‌داواكردنی چاكسازی‌و نه‌هێشتنی گه‌نده‌ڵی له‌هه‌رێمی كوردستان بهێنن".\nله‌به‌رامبه‌ردا، هۆگر سابیر، خوێندكاری زانكۆ، بارودۆخی كه‌ركوكی به‌مه‌ترسیدار وه‌سف كرد‌و وتی "گه‌ر هێزه‌كانی پێشمه‌رگه نه‌گه‌یشتنایه‌ته كه‌ركوك، ئێستا شه‌ڕی ناوخۆی نێوان عه‌ره‌ب‌و كورد هه‌ڵگیرسابو".\nبه‌ڵام بردنی ئه‌و هێزانه بۆ شاری كه‌ركوك، هێنده‌ی تر ئه‌نجومه‌نی سیاسی عه‌ره‌ب‌و به‌ره‌ی توركمانی توڕه كرد‌و داوای ده‌ستبه‌جێ كشاندنه‌وه‌یان كرد.\nله‌مباره‌یه‌وه، سه‌رۆكی به‌ره‌ی توركمانی، سه‌عده‌دین عه‌ره‌قچی، وتی "بونی ئه‌م هێزانه له‌كه‌ركوكدا كارێكی ناده‌ستوریه‌و بۆیان نییه له‌سنوره ژێر ده‌سه‌ڵاتی حكومه‌تی هه‌رێمی كوردستان بێنه ده‌ره‌وه". رونیشیكرده‌وه "مانه‌وه‌یان له‌كه‌ركوكدا (پێشمه‌رگه) كێشه‌و قه‌یرانی گه‌وره ده‌خوڵقێنێت".\nله‌هه‌مانكاتدا ئه‌نجومه‌نی سیاسی عه‌ره‌ب، بانگهێشتی خۆپیشاندانێكی كردبو له‌ڕۆژی سێشه‌ممه‌ی رابردو له‌ژێر ناوی "رۆژی توڕه‌یی" له‌دژی پێشمه‌رگه، به‌ڵام دواتر هه‌ر هه‌مان ئه‌نجومه‌ن خۆپیشاندانه‌كه‌ی دواخست به‌هۆی ده‌رچونی بڕیاری قه‌ده‌غه‌كردنی هاتوچۆ له‌لایه‌ن هێزه‌كانی پۆلیسی شاره‌كه‌وه.\nله‌به‌رامبه‌ر ئه‌م هه‌ڵوێسته‌ی كورد‌و عه‌ره‌بی شاره‌كه‌ش، نیقاش له‌هه‌ندێ سه‌رچاوه‌وه ئه‌وه‌ی زانی كه هێزه ئه‌مه‌ریكیه‌كان پێشوازیان له‌هاتنی هێزی پێشمه‌رگه كردوه بۆ ده‌وروبه‌ری شاری كه‌ركوك به‌مه‌به‌ستی یارمه‌تیدانی هێزه ئه‌منیه‌كان بۆ پاراستنی بارودۆخ‌و سه‌قامگیری شاره‌كه.\nله‌لایه‌كی تریشه‌وه، نێرده‌ی نه‌ته‌وه یه‌كگرتوه‌كان له‌عێراق، ئاد مێلكه‌رت، له‌لێدوانێكی رۆژنامه‌وانیدا سه‌باره‌ت به‌خۆپیشاندانه‌كانی ئه‌م دواییه‌ی عێراق‌و ناوچه‌كه، وتی پێویستی سه‌رجه‌م ململانێكان چاره‌سه‌ربكرێن كه له‌نێوان كورد‌و عه‌ره‌بدا له‌باكوری عێراقدا هه‌ن.\nرونیشیكرده‌وه كه گه‌ر چاره‌سه‌ره‌ی گونجاوی كێشه‌و قه‌یرانه‌كان به‌زوترین كات نه‌دۆزرێنه‌وه "ئه‌گه‌ری دروستبونی ململانێی توندوتیژ، له‌هه‌ر ساتێكدا، له‌ئارادایه".


کوردیپێدیا - لە 2019دا لە پارێزگای کرماشان زیاتر لە 2000 منداڵ لە خوێندن بێبەش بوون\n📊 لە 2019دا لە پارێزگای کرماشان زیاتر لە 2000 منداڵ لە خوێندن بێبەش بوون | 🏷 پۆل: ئامار و راپرسی | زمانی بابەت: 🏳 کوردیی ناوەڕاست | 👁🗨\nلە 2019دا لە پارێزگای کرماشان زیاتر لە 2000 منداڵ لە خوێندن بێبەش بوون\nبەڕێوەبەری گشتی پەروەردە و فێرکاری پارێزگای کرماشانکرماشانی ڕۆژهەڵاتی کوردستان ڕایگەیاندووە کە لە وەرزی نوێی خوێندی 2019دا 2757 منداڵی 6 بۆ 11 ساڵ تەمەن بۆ وەرزی نوێی خوێندن ناویان تۆمارنەکراوە.\nمەجید یەزدانپەنا بەرپرسی گشتی پەروەردە و فێرکاری پارێزگای کرماشان لەم بارەیەوە بە هەوالنێرییەکانی ناوخۆی ئێرانی ڕاگەیاندووە لەم ژمارەیە 510 منداڵ لەگەل خانەوادەکانیاندا بۆ پارێزگاکانی تری ئێران کۆچیان کردووە.\nناوبراو ئەوەی خستووەتە ڕوو کە تاکو ئیستا بۆمان دەرکەوتووە کە نزیکەی 1047 منداڵ بە هۆکارگەلێکی جیاواز وازیان لەخوێندن هێناوە.\nهەروەها تائیستا هیچ زانیارییەک لەسەرشوێنی ژیان و هۆکاری وازهێنانی 1200 منداڵی تر لەبەردەستدا نییە.\nبەپێی ئاماری فەرمی کاربەدەستانی پەروەردەی ڕژێمی ئێران لەوەرزی نوێی خوێندنی ئەمساڵدا تا ئیستا 2247 منداڵی 6 بۆ 11 ساڵ تەمەن لە پارێزگای کرماشان وازیان لە خوێندن هێناوە. چاودێرانی هەرێمی پێیان وایە کە ئەم ڕێژەیە ناڕاستە و ژمارەی ئەو منداڵانەی کە واز لەخوێندن دەهێنن زۆرترە لە ئامارە فەرمییەکانی ڕژیمی ئێران.\nلەهۆکارە سەرەکییەکانی بێبەش بوونی منداڵان لەخوێندن نەبوونی ئیمکانیات، فەقیری، بێکاری، نەبوونی دۆخی ئابووری باشی خانەوادەکان بۆ دابین کردنی تێچووی خوێندن و کڕینی پێداویستییەکانی خوێندن و مادە هۆشبەرەکان وادەکات کە منداڵان واز لە خوێندن بهێنن و ڕووبکەنە بازاڕەکانی کار.\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 05-10-2019\n➕ ئەم بابەتە لەلایەن: (بەناز جۆڵا)ەوە لە: Oct 6 2019 12:56PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Oct 6 2019 1:37PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Oct 6 2019 1:37PM باشترکراوە\n📷 فایلی وێنە 1.0.1 143 KB Oct 6 2019 1:17PM بەناز جۆڵا


16/10/2021 7372 جار خوێنراوەتەوە\nكۆبوونه‌وه‌ی ئه‌نجومه‌نی سه‌ركردایه‌تیی كۆمه‌ڵی دادگه‌ری بۆ تاووتوێی ئه‌نجامه‌كانی هه‌ڵبژاردنی په‌رله‌مانی عێراق به‌رده‌وامیی هه‌یه، ئه‌نجوومه‌نی سه‌ركردایه‌تیش ده‌ستله‌كاركێشانه‌وه‌ی ئه‌نجوومه‌نی باڵای په‌سه‌ند نه‌كرد.\nبه سه‌رپه‌رشتیی مامۆستا عه‌لی باپیر، سه‌رۆكی كۆمه‌ڵی دادگه‌ری، ئه‌نجومه‌نی سه‌ركردایه‌تیی كۆمه‌ڵ له سلێمانی كۆبووه‌وه و تائێستاش كۆبوونه‌وه‌كه به‌رده‌وامه.\nله میانی كۆبوونه‌وه‌كه‌دا، ئه‌نجومه‌نی سه‌ركردایه‌تیی كۆمه‌ڵی دادگه‌ری سوپاسی ئه‌ندام و كادیر و ده‌نگده‌رانی كۆمه‌ڵی دادگه‌ریی كرد كه له هه‌ڵبژاردنی ئه‌نجومه‌نی نوێنه‌راندا هه‌مووان له‌خۆبوردوانه له هه‌وڵی سه‌رخستنی كۆمه‌ڵی دادگه‌ری و كاندیده‌كانیدا بوون.\nهاوكات كۆبوونه‌وه‌كه جه‌ختی كرده‌وه، گه‌رچی به‌چه‌ندین هۆكاری نێوخۆیی و ده‌ره‌كی، ئه‌نجامه‌كانی هه‌ڵبژاردن له ئاست چاوه‌ڕوانیی كۆمه‌ڵی دادگه‌ری و ده‌نگده‌رانیدا نه‌بوون، به‌ڵام كۆمه‌ڵ هیچ كات ئه‌مه‌كداریی ئه‌ندامانی و جه‌ماوه‌ره‌كه‌ی له‌بیر ناكات، كه له‌م هه‌ڵبژاردنه‌شدا پشتیوانێكی گه‌وره‌ی كۆمه‌ڵ بوون و داكۆكییان له بنه‌مای دادگه‌ریی كرد.\nئه‌نجومه‌نی سه‌ركردایه‌تیی لیژنه‌یه‌كی بۆ هه‌ڵسه‌نگاندنی ڕاپۆرتی ئه‌نجوومه‌نی دامه‌زرێنه‌ران و ڕا و سه‌رنجی ئه‌ندامانی سه‌ركردایه‌تی به مه‌به‌ستی دیارییكردنی ئه‌و كه‌س و ئۆرگانانه‌ی له ئه‌نجامی كه‌مبوونه‌وه‌ی كورسییه‌كانی كۆمه‌ڵ كه‌مته‌رخه‌م بوون دروست كرد.\nبه‌ڵێنیشی دا له‌پێناو چاره‌سه‌ری ئه‌و كه‌موكورتییانه‌ی له هه‌ڵبژاردنی ئه‌نجومه‌نی نوێنه‌راندا ڕوویاندا، هه‌ڵوه‌سته‌ی جددی له‌سه‌ر تێبینی و ڕه‌خنه‌ی دڵسۆزان و ئۆرگانه‌كانی كۆمه‌ڵ بكات و به‌وردی به‌دواداچوونیان بۆ بكات.


گردبونه‌وه‌كه‌ی ڕه‌وه‌ندی كوردی له‌فرانكفۆرت توركیا توڕه ده‌كات\nئه‌م بابه‌ته 2925 جار خوێنراوه‌ته‌وه\nتوركیا، دژی گردبونه‌وه‌كه‌ی ڕه‌وه‌ندی كوردی له شاری فرانكفۆرتی ئه‌ڵمانیا، كاردانه‌وه‌ی توند ده‌نوێنێت و هه‌ریه‌ك له سه‌رۆكایه‌تی كۆمار و وه‌زاره‌تی ده‌ره‌وه‌ی توركیا ئیدانه‌ی ئه‌ڵمانیا ده‌كه‌ن و به هاوكاری تیرۆر له‌قه‌ڵه‌می ده‌ده‌ن.\nدوای ئه‌وه‌ی دوێنێ هه‌زاران كه‌س له ڕه‌وه‌ندی كوردی له شاری فرانكفۆرتی ئه‌ڵمانیا، له ده‌ستپێكی فێستیڤاڵی نه‌ورۆزدا خۆپیشاندانێكیان له‌دژی ریفراندۆمی هه‌مواری ده‌ستوری توركیا سازكرد، ئه‌و كاره توركیایی توڕه‌كرد‌و له كاردانه‌وه‌ی گردبونه‌وه‌كه‌دا، ئیبراهیم كاڵن، وته‌بێژی سه‌رۆكایه‌تی كۆماری توركیا، ڕایگه‌یاند؛ به‌توندترین شێوه ئیدانه‌ی به‌رپرسانی ئه‌ڵمانیا ده‌كه‌ن‌و ڕێگه‌دان به‌و خۆپیشاندانه دژی ڕاپرسی، هیچ ڕوونكردنه‌وه‌یه‌كی نییه و ئه‌و كارانه‌ی ئه‌ڵمانیا پشتیوانیكردنه له تیرۆر.\nله‌لایه‌كی تره‌وه هه‌ر له‌كاردانه‌وه‌ی ئه‌و خۆپیشاندانه، وه‌زاره‌تی ده‌ره‌وه‌ی توركیا، له به‌یاننامه‌یه‌كدا، جگه له ئیدانه‌كردنی ئه‌ڵمانیا، ئاماژه‌ی بۆ ئه‌وه‌كردووه، چاوپۆشیكردنی ئه‌ڵمانیا له چالاكییه‌كانی په‌كه‌كه و بێده‌نگ بوونی له‌به‌رامبه‌ر ئه‌و وێنه و دروشمانه‌ی پێشتر قه‌ده‌غه‌ی كردبوو، مایه‌ی بیركردنه‌وه‌یه و له كاتێكدایه كه ڕێگه ده‌درێت به خۆپیشاندانی ئه‌وان، به‌ڵام ڕێگری له وه‌زیرانی توركیا ده‌كرێت، له‌گه‌ڵ ڕه‌وه‌ندی توركیا كۆببنه‌وه.\nوەزیری دارایی:گۆڕانکاری دیکە لەپاشەکەوتی موچە دەکەین\nکەش وهەوای ئەمڕۆ و سبەینێ\nتەندروستی ڕانیە:ئەو حەپانەی فڕێدراون بەقاچاغ هێنراون\nئاوارەکانی عەفرین ناچارن بۆ گەڕانەوەیان پارە بدەن\nشاندێکی ئەمریکا گەیشتە کۆریای باکور\nئێران بەمەرج لەڕێککەوتننامەی ئەتۆمیدا دەمێنێتەوە\nلیژنەی لیکۆڵینەوە لەساختەکاریەکانی هەڵبژاردن چوار ئەندامی کۆمسیۆن بانگهێشت دەکات


وەزارەتی تەندروستی بەدواداچوون بۆ ئەو گرتە ڤیدیۆییە دەكات کە لە هەولێر هێرشکرایە سەر دەرمانخانەیەک – SNN\nHome›کوردستان›وەزارەتی تەندروستی بەدواداچوون بۆ ئەو گرتە ڤیدیۆییە دەكات کە لە هەولێر هێرشکرایە سەر دەرمانخانەیەک\nوەزارەتی تەندروستیی هەرێمی کوردستان ڕایدەگەیەنێت “دوابەدوای بڵاوبوونەوەی گرتە ڤیدیۆیەك كە هێرش دەكرێتە سەر كارمەندێكی دەرمانخانە بە هەڵسوكەوتێكی ناشارستانی و دوور لە مرۆڤایەتی، لەسەر ڕاسپاردەی وەزیری تەندروستی و لە رێگەی بەڕێوەبەرایەتی پشكنین و بەدواداچوون و بەشی یاسایی بەدواداچوون بۆ ئەم رووداوە دەكرێت”.\nدکتۆر ئاسۆ حەوێزی وتەبێژی تەندروستی هەولێر بە SNNی ڕاگەیاند” دوابەدوای بڵاوبوونەوەی گرتە ڤیدیۆیەك كە هێرش دەكرێتە سەر كارمەندێكی دەرمانخانە بە هەڵسوكەوتێكی ناشارستانی و دوور لە مرۆڤایەتی، لەسەر ڕاسپاردەی وەزیری تەندروستی و لە رێگەی بەڕێوەبەرایەتی پشكنین و بەدواداچوون و بەشی یاسایی بەدواداچوون بۆ ئەم رووداوە دەكرێت و ڕێكاری یاسایی دەگرینەبەر” .\nوتیشی: “داوا لە وەزارەتی ناوخۆ دەكەین لەپێناو پاراستنی ماف و گیانی پزیشكان و كارمەندانی تەندروستی و فەرمانبەرانی دامودەزگا تەندروستییەكان لە كەرتی گشتی و کەرتی تایبەت ڕێكاری یاسایی بگیرێتەبەر بۆ دووبارە نەبونەوەی ئەم جۆرە ڕەفتار و ڕووداوانە، داواش لە هاووڵاتییان دەكەین بە گیانێكی مرۆڤدۆستانە مامەڵە لەگەڵ دامودەزگا تەندروستییەكان بكەن”.\nرووداوەکە پاش ئەوە بووە کە کەسی بێ چەکی ناو ڤیدیۆکە پارەی بە حەبێک نەداوە کە لە دەرمانخانەکە کڕیوێتی و دەمەقاڵە دروستبووە پاشان کوڕەکەی بانگ کردووە بۆ لێدانی کارمەندی دەرمانخانەکە و کەسە چەکدارەکە کوڕەکەیەتی.


دیدارەكەی پێشوو كێشەی دروستكردووە\nسەرچاوەیەكی ئاگادار لە بەغدا بۆ "ناس كورد" ی ڕوونكردەوە (8ی كانونی یەكەمی 2021)، پاش ئەوەی پێنج شەممەی ڕابردوو سەركردەی لایەنە سیاسییەكانی شیعە لە ماڵی هادی عامری لەگەڵ سەدر كۆبوونەوە، بڕیاربوو دوێنێ سەركردەی لایەنە سیاسییەكانی شیعە سەردانی حەنانەی نەجەف بكەن و گەڕی دووەمی كۆبوونەوەكایان لەوێ بێت، بەڵام بەهۆی لێكەوتە و گرژییەكانی دیداری پێشوویان سەردانەكە سەری نەگرتووە.\nهەر دوێنێ جنین بلاسخارت نوێنەری تایبەتی سكرتێری گشتی نەتەوە یەكگرتووەكان سەردانی سەدری كرد لە ماڵی خۆی و هەردوولا داوای ئەوەیان كرد دادگای فیدراڵی بەزویی ئەنجامەكان پەسەند بكات، ئەمە لە كاتێكدا هاوپەیمانی فەتح و هەندێك لە شیعەكان تانەیان لە ئەنجامەكان داوە و داوای هەڵوەشاندنەوەی دەكەن.\nبلاسخارت بەم دواییانە لە هەولێر توڕەیی خۆی لەو لایەنە شیعانە خستەڕوو كە پێیان وتووە "پیرەژن"، ئەوانیش لای خۆیانەوە بلاسخارت بە هۆكاری سەرەكی ساختەكردنی ئەنجامەكانی هەڵبژاردن دەدەنە قەڵەم.


سەید محەمەد سەفایی - ویکیپیدیا، ئینسایکڵۆپیدیای ئازاد\nسەید محەمەد سەفایی\nسەید[بەستەری مردوو] محەمەد سەفایی\nهونەرمەند محەمەد ئەحمەدی ناسراو بە “سەیدمحەمەدسەفایی “ساڵی 1311 هەتاوی لە گوندی بڵووز ی سەفاخانەی ناوچەی هەوشار لە دایک بوە نەخوێندەوار بووە و لە ژیانی دا سێ ژنی هێناوە ماوەی چوار ساڵ لە باشووری کوردستان ژیاوە کە لەگەڵ هونەرمەندحەسەن زیرەک پێکەوە لە خانوویەکدا کرێنشین بوون، لە شاری تیکاب و ساینقەڵا و بۆکان و لە شاری سەقز ژیاوە کە ئیستەیش بنەماڵەکەی لە شاری سەقز نیشتەجێن.\nهونەرمەند سەیدمحەمەدسەفایی گەلێ گۆرانی لە کۆڕ و کۆبوونەوەکان و نێو ماڵ و دیوەخانەکانی ناوچەکانی هەوەتوو و تیلەکۆ و هەوشار تۆمار کرد کە لە شایی گۆڤەندان و بۆنە و موناسبەتە مللیەکاندا هەموو جارێ بە کەڵک وەرگرتن لە گۆرانییەکانی سەیدمحەمەد یاد و بیرەوەری رێز دەگرن، سەیدمحەمەد لەگەڵ گۆرانییەکانیدا بەردەوام فولکلۆر و داب و نەریتە کۆمەڵایەتیەکانی ناوچەکەی خۆیشی بەتایبەت لە بواری جلوبەرگ و زاراوەی هەر واپاراستوە و شەستەوشەقامە وشکارۆکانی شار و شارستانیەت نەیتوانی سۆرانی سپی و شاڵی سەوزو رەشتیەکەی پێ بگۆڕێت.\nگۆرانییەکانی سەیدمحەمەد سەفایی زۆربەیان فولکلۆرن و لە زیندووراگرتنی بەرهەمی فولکلۆری گۆرانی کوردیدا دەستێکی باڵای هەبووە. هەتا بە ئێستە بە نەشەترین و بەزمیترین گۆرانی بێژی ناوچەکە بووە کە ئەو بەرهەمە تۆمارکراوانەی کە ئێستە لە بەردەست دایە نموونەی زیندووی ئەو کەیفخۆشی و بەشارەتەی نێو فەزای گۆرانییەکانی ئەو هونەرمەندەن. سەید محەمەد زۆرتر هەر بە ئامێری دەفەکەی خۆی گۆرانییەکانی رازاوەتر دەکرد چەندجارێکیش لە گەڵ هونەرمەندان ڕەشید فەیزنژاد، رەسووڵ میرزاپوور، فەردین تاهیری، عەلی عابدی و عووسمانە سوور گۆرانییان تۆمار کردووە….. بەداخەوە ئەم هونەرمەندەی دەڤەری سەقز ساڵی 1373 هەتاوی نەخۆشی شێرپەنجەی پیا ئەپێچێ و لە رێکەوتی 8/9/1374 هەتاوی کۆچی دوایی کرد و لە شاری سەقز لە گۆڕستانی شاناز لە نێو خەم و پەژارەی کەسوکاری و شەیدایانی گۆرانییەکانی سەیدمحەمەدسەفایی ئەسپەردەی خاک کرا.\nوەرگیراو لە «https://ckb.wikipedia.org/w/index.php?title=سەید_محەمەد_سەفایی&oldid=540386»\nئەم پەڕەیە دواجار لە ٢٢:٣٩ی ٨ی ئەیلوولی ٢٠١٧ نوێ کراوەتەوە.


ڕیفراندۆمی کەتەلۆنیا و کوردستان و بەراوردێکی هەڕەشەکان!\nڕیفراندۆمی کەتەلۆنیا و کوردستان و بەراوردێکی هەڕەشەکان!\nTuesday, 03 October 2017 13:00\nئەمرۆ کەتەلەۆنیەکان بۆ وەڵام بەو پرسیارە: "کەدەتەوێ کەتەلۆنیا ببێتە کۆمارێکی سەربەخۆ یان نا" ڕویانکردە بنەکەکانی دەنگدان بەڵام ئەو بنکانەی کە لە لەلایەن پۆلیس و دەزگا ئەمنییە نهێنیەکانی حکومەتی مەدریدەوە چواردەوریان بە پۆلیس تەنراوە و دەرگاو پەنجەرەکان شکێنراون و سندوقەکانی دەنگدان دەستیان بەسەردا دەگیرێت و بە دڕندانەترین شێوە دژی دەنگدەران دەوەستنەوە و ڕێگە لەدەنگدانیان دەگرن!ئەمە ئەو وڵاتەی لانکەی دیموکراسیی و ئازادی ومافی مرۆڤەیە کە هەر لەسەرەتاوە دژ بە ئەنجامدانی ریفراندۆمی کەتەلۆنیەکان بوە و چەندین هەڕەشە وگوڕەشەی سیاسی و ئابوری کردەوە تا گەیشتوە بە بەکارهێنانی هێز بۆ هەڵوەشاندنەوەیی و ئەنجام نەدانی ریفراندۆمەکە.\nLast Updated on Tuesday, 03 October 2017 13:04\nتۆ لێره‌ی : سه‌ره‌تا بابه‌ته‌کان ڕیفراندۆمی کەتەلۆنیا و کوردستان و بەراوردێکی هەڕەشەکان!


وه‌زیری ناوخۆ به فه‌رمی پارێزگاری نوێی هه‌ولێری ناساند - رۆژنامه‌ی خه‌بات\nوه‌زیری ناوخۆ به فه‌رمی پارێزگاری نوێی هه‌ولێری ناساند\nرێبه‌ر ئه‌حمه‌د، وه‌زیری ناوخۆی حكومه‌تی هه‌رێمی كوردستان، له كۆنفرانسێكی رۆژنامه‌وانی ئه‌مڕۆ دووشه‌ممه (22ی شوبات/ فێبرایه‌ری 2021) رایگه‌یاند، له كۆبوونه‌وه‌یه‌كدا به‌فه‌رمی “ئومێد خۆشناو” وه‌ك پارێزگاری نوێی هه‌ولێر ناساند و تاوتوێی ره‌وشی ئه‌منی و ته‌ندرووستی و خزكه‌نگوزاریمان كرد.\nرێبه‌ر ئه‌حمه‌د، وه‌زیری ناوخۆی حكومه‌تی هه‌رێمی كوردستان گوتی: “ئه‌مڕۆ له دیوانی پارێزگاری هه‌ولێر ئاماده بووین، دوای ئه‌وه‌ی فه‌رمانی هه‌رێمی بۆ پارێزگاری نوێی هه‌ولێر، بۆ “ئومێد خۆشناو” ده‌رچوو، كوڕه شه‌هیدێك، كوڕێك له‌ناو خه‌ڵك و له‌ناو جه‌ماوه‌ری هه‌ولێر وه‌ك پارێزگاری هه‌ولێر ده‌ستنیشان كرا، درێژه‌پێده‌ری ئه‌و به‌رنامه‌ی كابینه‌ی نۆیه‌می حكومه‌تی هه‌رێم ده‌بێت، كه چاكسازی و حزمه‌تگوزارییه”.\nگوتیشی: “هیوای سه‌ركه‌وتنی بۆ ده‌خوازین و سه‌رۆكی حكومه‌تیش به‌ڵێنی هه‌موو هاوكاری و هه‌ماهه‌نگی له‌گه‌ڵ سه‌رجه‌م وه‌زاره‌ته‌كانی داوه، بۆئه‌وه‌ی سه‌قامگیری و ئارامی و خزمه‌تگوزاری بۆ خه‌ڵكی كوردستان ده‌سته‌به‌ر بكه‌ین”.\nئاماژه‌ی به‌وه‌ش كرد، “ئومێد خۆشناو، كه‌سێكی به‌توانایه و پێشتر (2) جار له هه‌ڵبژاردنه‌كانی په‌رله‌مانی كوردستان به ده‌نگی زۆر باش متمانه‌ی خه‌ڵكی كوردستانی به‌ده‌ستهێناوه”.\nروونیشكرده‌وه، “ئه‌مڕۆ كۆبوونه‌وه‌مان له‌گه‌ڵ پارێزگاری نوێی هه‌ولێر و جێگره‌كانی پارێزگار، له‌گه‌ڵ به‌ڕێوه‌به‌ره گشتییه‌كانی وه‌زاره‌ته‌كان هه‌بووه، بۆ ئه‌وه‌ی به‌شێوه‌یه‌كی فه‌رمی “ئومێد خۆشناو” بناسێنین و ئاڵوگۆڕی ده‌سه‌ڵات له‌نێوان پارێزگاری نوێ و پارێزگاری به وه‌كاله‌ت “هێمن قادر” بكه‌ین، به‌م بۆنه‌وه ده‌ستخۆش له هه‌موو ستافی پارێزگای هه‌ولێر ده‌كه‌ین، ئه‌وپه‌ڕی توانای خۆیان خسته‌گه‌ڕ، بۆ ئه‌وه‌ی هیچ بۆشاییه‌كی خزمه‌تگوزاری و ئه‌منی درووست نه‌بێت”.\nوه‌زیری ناوخۆی ئاشكرای كرد، “هه‌رچه‌نده كێشه و ئالنگاری زۆرن، له‌ناوخۆ و ناوچه‌كه و عێراقیش كێشه‌ی گه‌روه‌مان هه‌یه، كه سه‌ره‌كیترینیان په‌تای كۆرۆنایه، داتاكانی عێراق ئاماژه به‌وه ده‌كه‌ن، حاڵه‌ته‌كان زۆر زیادی كردووه، له هه‌رێمی كوردستانیش رۆژانه ئاماره‌كانی جیاوازییان هه‌یه، بۆیه له هه‌موو رووێكه‌وه، ئه‌ركێكی قورس رووبه‌ڕووی “ئومێد خۆشناو” ده‌بێته‌وه، به‌ڵام ئێمه دڵنیاین به هه‌ماهه‌نگی له‌گه‌ڵ ئه‌و به‌ڕێوه‌به‌رایه‌تییانه‌ی له ئاستی پارێزگان، له‌گه‌ڵ وه‌زاره‌ته جیاوازه‌كان، هه‌ماهه‌نگی باش ده‌كرێت و ده‌توانن رووبه‌ڕووی كێشه‌كان ببنه‌وه”.\nهه‌ر له كۆنفرانسه رۆژنامه‌وانییه‌كه‌دا، “ئومێد خۆشناو”، پارێزگاری نوێی هه‌ولێر گوتی: “ده‌مه‌وێت له ده‌ستپێكدا دروود بۆ گیانی پاكی خوا لێخۆشبوو “د. فرسه‌ت سۆفی” بنێرم، به‌ڵێنی ئه‌وه‌ی پێبده‌م، ئه‌و كارنامه‌یه‌ی له چوارچێوه‌ی كارنامه‌ی حكومه‌ت هه‌یه، ئه‌و نه‌خشه رێگایه‌ی ئاماده‌ی كردبوو بۆ خزمه‌تكردنی شاری هه‌ولێر، به ئه‌مانه‌ته‌وه هه‌نگاوه‌كانمان ده‌ست پێده‌كه‌ین، بۆ به‌دیهێنانی ئه‌و كارنامه‌یه، ده‌مه‌وێت ئه‌وه‌ش به خه‌ڵكی شاری هه‌ولێر و ده‌وروبه‌ر و قه‌زا و ناحیه‌كانی بڵێم، ئه‌مڕۆ له لایه‌ن جه‌نابی سه‌رۆكه‌وه بۆ ئه‌و ئه‌ركه ده‌سنیشان كراوین، كاندید كراوین له لایه‌ن حزبه‌كه‌مان، بۆ خزمه‌تكردنی پارێزگای هه‌ولێر”.\nگوتیشی: “كارنامه‌كه‌مان، كارنامه‌یه‌كی گشتگیره و سه‌رۆكی حكومه‌تیش جه‌ختی له‌وه كردووه‌ته‌وه، كه هه‌موو سنووره‌كان كوردستان خزمه‌ت بكرێت، له ناویشدا پارێزگای هه‌ولێر، كه پایته‌ختی سیاسی و پێكه‌وه‌ژیانه، وه‌كو پایته‌ختی هه‌رێمی كوردستان، تایبه‌تمه‌ندی خۆی له‌به‌رچاو بگیرێت”.\nئاماژه‌ی به‌وه كرد، “دڵنیایی ده‌ده‌مه خه‌ڵكی پارێزگای هه‌ولێر، ئه‌ركی ئێمه ئه‌وه‌یه، به‌بێ جیاوازی له‌خزمه‌تی خه‌ڵكی كوردستان بین، هه‌ر وه‌ك له‌لایه‌ن جه‌نابی سه‌رۆكه‌وه راسپێدراوین، به‌بێ جیاوازی له خزمه‌تكردن به‌رده‌وام ده‌بین، ئامانجمانه خزمه‌تی باشتر به خه‌ڵكی سنووری پارێزگای هه‌ولێر بكه‌ین، ده‌مانه‌وێت ئه‌و كارانه‌ی له رابردوودا بووه‌ته هۆی دڵگرانی جه‌ماوه‌ر، به‌ڵێنی ئه‌وه بده‌ین و به كردار بسه‌لمێنین، له نێوان حكومه‌تی هه‌رێمی كوردستان و جه‌ماوه‌ر هیچ دیوارێك نه‌مێنێت”.\nپارێزگاری هه‌ولێر روونیكرده‌وه، “ئه‌مڕۆ له كۆبوونه‌وه‌كه‌ش باسمان له‌وه كردووه، به یه‌ك تیم له‌گه‌ڵ سه‌رجه‌م وه‌زاره‌ت و به‌ڕێوه‌به‌رایه‌تی و قه‌زا و ناحییه‌كان كار بكه‌ین، له چوارچێوه‌ی ئه‌و كارنامه‌یه‌ی حكومه‌ت، كه هه‌موو لایه‌ك له‌سه‌ری كۆكن، رووبه‌ڕووی گه‌نده‌ڵی ده‌بینه‌وه”.\nئومێد خۆشناو دووپاتی كرده‌وه، “به‌ڵێن بێت به‌وپه‌ڕی ئه‌مانه‌ت و دڵسۆزییه‌وه كاره‌كانی خۆمان بكه‌ین، رێگریش له‌هه‌ر كارێك بكه‌ین، كه ببێته هۆی كاری نایاسایی و سه‌رپێچی، هه‌ر كارێك، كه خه‌ڵك پێی نیگه‌ران بێت، رووبه‌ڕووی ده‌بینه‌وه”.\nجه‌ختیشی كرده‌وه، “له‌وه تێده‌گه‌م، كه ئه‌ركه‌كه‌م قورسه، به‌ڵام ئه‌و پشتیوانییه به‌هێزه‌ی، كه له‌لایه‌ن سه‌رۆكی حكومه‌ت و وه‌زیری ناوخۆ و ئه‌و تیمه‌ی له پارێزگا و فه‌رمانگه‌كانی هه‌ولێر هه‌مانه، ده‌بێته هه‌وێنی سه‌ركه‌وتنمان له‌و كاره، هیوادارم له ئاینده‌دا به سه‌ربه‌رزییه‌وه لێی ده‌ربچین، به‌ڵێنم به جه‌نابی سه‌رۆك داوه، خزمه‌تكاری خه‌ڵك بم، به‌ڵێن بێت، ئه‌و به‌ڵێنه‌ی به‌و سه‌رۆكم داوه، نه‌یشكێنم”.\nبابه‌تی پێشوو وەزارەتی دارایی راگەیاندراوێكی لەبارەی دابەشكردنی مووچە بڵاو كردەوە\nبابه‌تی دواتر له هه‌رێمى كوردستان 157 كه‌سى دیكه تووشى كۆرۆنا بوون


هاتوچۆی گەرمیان ئاگادارییەكی بڵاوكردەوە – تۆڕی میدیایی خەڵک\n2020/02/24 - 12:52 PM\nهاتوچۆی سلێمانی ئاگادارییەكی بڵاوكردەوە و ، لەگوندی ئەحمەد قادری سەربەناحیەی باوەنور ڕێگاكە دادەخریت و دەخریتە سەر سایدە تازەكە بەهۆی چاكسازی و كاركردن لەو ڕێگایەدا.\nئاگاداری بۆ شۆفیرانی رێگای كەلار سلێمانی..\nهاتووچۆی گەرمیان ئاگاداری سەرجەم شۆفیران ڕێگای( كەلار – سلێمانی)\nدەكاتەوە ، لەگوندی ئەحمەد قادری سەربەناحیەی باوەنور ڕێگاكە دادەخریت و دەخریتە سەر سایدە تازەكە بەهۆی چاكسازی و كاركردن لەو ڕێگایەدا .\nبۆیە داوا لە شۆفێران ئەكەین بۆ ئەو مەبەستە ئاگاداربن پابەندی ڕێنماییەكانی هاتووچۆ بن و بەوریاییەوە شۆفیری بكەن، بۆ ئەوەی بەدوور بن لەڕووداوی هاتووچۆ و.\nبەهیوای سەلامەت بۆ هەموولایەك\nئاستەنگی هاتووچۆبەرێوەبەرایەتی هاتوچۆی سلێمانیبەرێوەبەرایەتی هاتوچۆی گەرمیان\nسەعدی پیرە: عەلاوی بەجۆرێك قسەمان لەگەڵ دەكات وەك ئەوەی وەحی بۆ هاتبێت\nوەزیری تەندروستی: هەزار و ۲٤۹ گەشتیار لەئێران گەڕاونەتەوە ولەژێر چاودێریدان\nلە ڕووداوێكی هاتوچۆدا 5 كەسی خێزانێك بوونە قوربانی\nهاتوچۆی سلێمانی ئاسانكارییەك بۆ هاووڵاتیان ڕادەگەیەنێت


په‌یامێكى نوێى بارزانى بۆ سه‌در ئاشكراده‌كرێت\n23/06/2022 7462 جار خوێندراوه‌ته‌وه\nله‌باره‌ى پەیوەندییەکانی سەدرو بارزانییه‌وه چه‌ندین زانیاریی گرنگ‌و نهێنى ئاشكراده‌كرێن‌و ڕۆژنامەیەکی بەریتانیش نهێنییەکی نوێی بڕیاری سەدر بۆ کشانەوە لەپڕۆسەی سیاسیی ئاشکرادەکات‌و په‌یامێكى بارزانیش بۆ سه‌در بڵاوده‌كاته‌وه.\nڕۆژنامەی "میدڵ ئێست ئای" بەریتانی لەڕاپۆرتێکدا ئاشکرایکردووە، بڕیاری موقتەدا سەدری ڕێبەری ڕەوتی سەدر بۆ کشانەوە لەپڕۆسەی سیاسیی پەیوەندیی بەگۆڕینی هەڵوێستی پارتیی دیموکراتی کوردستان بەسەرۆکایەتیی مەسعود بارزانیی لەدوا ساتەکاندا هەبووە، بەوپێیەی بارزانی سەدری ئاگادارکردۆتەوە کە هاوپەیمانێتیی نێوانیان گەیشتۆتە ڕێگایەکی داخراوو پێویستە کۆتایی پێبهێنرێت.\nڕۆژنامە بەریتانییەکە لەڕاپۆرتەکەیدا دەڵێت:"بەگوێرەی هەندێک سەرچاوەی تایبەت، موقتەدا سەدر ڕێبەری ڕەوتی سەدر لەمەسعود بارزانی نائومێد بووە، بەتایبەت دوای ئەوەی سەرۆکی پارتی پێیڕاگەیاندووە، هاوبەشی سیاسیی نێوانیان گەیشتۆتە ڕێگایەکی داخراو".\nلەڕاپۆرتەکەدا هاتووە، "بەپێی قسەی دیبلۆماتکارێکی ڕۆژئاوایی کە بەو مەرجە لێدوانیداوە کە ناوەکەی ئاشکرانەکرێت، پارتی دیموکراتی کوردستان لاوازترین ئەڵقەی هاوپەیمانێتیی سێقۆڵی (سەدرو حەلبوسی‌و بارزانی) بووە، ئەمەش وایکردووە درزی نێوانیان فراوان بێت‌و موقتەدا سەدر هەستبکات لەلایەن پارتییەوە ناپاکیی لەگەڵدا کراوە، هەربۆیە سەرۆکی ڕەوتی سەدر لەئەنجامی ئەو گۆڕانکارییەدا بڕیاریداوە بەتەواوەتیی لەپڕۆسەی سیاسیی بکشێتەوە".\nهەروەک وتویەتی"هاوپەیمانی سێقۆڵی لەرزۆک‌و فشەڵ بووەو بەشێوەیەکی سەرەکیی پشتی بەبارزانیی بەستبوو، لەئەنجامى گوشارەکانیشدا بارزانی دەستیکرد بەگلەیی‌و گازندەو دواجار سەدری ئاگادارکردەوە کە هاوپەیمانی نێوانیان بێکەڵکە"، ئه‌مه‌ش هاوكاته له‌گه‌ڵ هەندێک سەرچاوەی دیكه كه دەڵێن سەدر نەیویستووە دۆخەکە لەدژی نەیارەکانی توندتر بکات، هێشتاش نازانرێت کە ئایا بارودۆخەکە بەچی ئاڕاستەیەکدا پەرە دەستێنێت.\nئەوەش باسكراوه، کێشەی سەرەکی هاوپەیمانی سێ قۆڵیی جیاوازی ئامانج‌و نیازو چاو تێبڕینەکانیان بووە، جگەلەوەی هەماهەنگیی نێوان ئەو سێ سەرکردەیە نزیکبوو لەسفر.\nهاوکات سەرکردەیەکی باڵای پارتی دیموکراتی کوردستان بەڕۆژنامە بەریتانییەکەی وتووە، "ئەوەی ڕوون بوو ئەوەبوو کە سەدر سەبارەت بەپرسە جێناکۆکەکان لەگەڵ بەغدا، بەتایبەت سەبارەت بەیاسای نەوت‌و گاز هیچ شتێک پێشکەشی ئێمە ناکات".